PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2011/FV/3/1/048	Bratislava 31. októbra 2011	

Protimonopolný úrad Slovenskej republiky, odbor koncentrácií v správnom konaní č. 0010/OK/2011 začatom dňa 27.04.2011 na základe oznámenia koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľom GDF Suez SA, 16-26 rue du Docteur Lancereaux, 75008 Paríž, Francúzsko zastúpeného splnomocneným zástupcom PRK Partners s.r.o. so sídlom Hurbanovo námestie 3, 811 06 Bratislava vo veci koncentrácie podnikateľov GDF Suez SA, 16-26 rue du Docteur Lancereaux, 75008 Paríž, Francúzsko, COMERON SPS, spol. s r.o. so sídlom Hviezdna 2, 821 06 Bratislava, IČO 35 847 808, JML Partners, a.s. so sídlom Geologická 21, 821 06 Bratislava, IČO 44 050 828  a SKAL & CO, spol. s r.o.  so sídlom Dr. Clementisa 1163, 909 01 Skalica, IČO 31 447 511

r o z h o d o l

na základe § 22 ods. 1 písm. d) v spojení s § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že s ú h l a s í s koncentráciou vzniknutou podľa § 9 ods. 1 písm. b) v spojení s § 9 ods. 4 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov spočívajúcou v získaní nepriamej výlučnej kontroly podnikateľa GDF Suez SA, 16-26 rue du Docteur Lancereaux, 75008 Paríž, Francúzsko nad podnikom podnikateľov COMERON SPS, spol. s r.o. so sídlom Hviezdna 2, 821 06 Bratislava, IČO 35 847 808, JML Partners, a.s. so sídlom Geologická 21, 821 06 Bratislava, IČO 44 050 828 a SKAL & CO, spol. s r.o. so sídlom Dr. Clementisa 1163, 909 01 Skalica, IČO 31 447 511 na základe Zmluvy o prevode obchodných podielov a akcií v COMERON SPS, spol. s r.o. so sídlom Hviezdna 2, 821 06 Bratislava, IČO 35 847 808 a JML Partners, a.s. so sídlom Geologická 21, 821 06 Bratislava, IČO 44 050 828 uzatvorenej dňa 30.03.2011 medzi predávajúcimi Ing. Jozef Smolka, bytom [......................................], Doc. Ing. Ľubomír Sapák CSc, bytom [.......................................................] a Ing. Martin Pernecký, bytom [.....................................] a kupujúcimi COFELY a.s., Mlynské Nivy 61, 827 11 Bratislava, IČO 35 966 289 a GDF SUEZ ENERGY SERVICES INTERNATIONAL S.A/NV so sídlom na rue Gatti de Gamond 254, 1180 Brusel, Belgicko, a na základe  Zmluvy o prevode obchodného podielu v SKAL & CO, spol. s r.o. so sídlom Dr. Clementisa 1163, 909 01 Skalica, IČO 31 447 511 uzatvorenej dňa [...............] medzi predávajúcim Ing. Miroslav Horňák, bytom [....................................................................................................................................................................] a kupujúcim COMERON SPS, spol. s r.o. so sídlom Hviezdna 2, 821 06 Bratislava, IČO 35 847 808.

O d ô v o d n e n i e :

1.	Protimonopolnému úradu Slovenskej republiky, odboru koncentrácií (ďalej len „úrad“) bola dňa 27.04.2011 listom zaevidovaným pod č. 1616/2011 spoločnosťou GDF Suez SA, 16-26 rue du Docteur Lancereaux, 75008 Paríž, Francúzsko (ďalej len „GDF Suez“) prostredníctvom splnomocneného právneho zástupcu JUDr. Martina Kříža, advokáta PRK Partners, s.r.o., so sídlom Hurbanovo námestie 3, 811 06 Bratislava (ďalej len „právny zástupca“) oznámená koncentrácia  (ďalej len „Oznámenie koncentrácie“) podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), pričom podľa Oznámenia koncentrácie koncentrácia vznikla získaním nepriamej výlučnej kontroly podnikateľa GDF Suez nad podnikom podnikateľa COMERON SPS, spol. s r.o. so sídlom Hviezdna 2, 821 06 Bratislava, IČO 35 847 808 (ďalej len „COMERON SPS“) a JML Partners, a.s. so sídlom Geologická 21, 821 06 Bratislava, IČO 44 050 828 (ďalej len „JML Partners“).

2.	Predmetné oznámenie koncentrácie doplnil oznamovateľ koncentrácie listom zaevidovaným úradom pod č. 1636/2011 dňa 28.04.2011.

3.	Na základe Oznámenia koncentrácie sa dňa 27.04.2011 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov začalo správne konanie vo veci predmetnej koncentrácie, ktorému bolo pridelené číslo správneho konania 0010/OK/2011, o čom úrad informoval oznamovateľa koncentrácie listom č. 1834/2011 zo dňa 11.05.2011.

4.	Vzhľadom na to, že Oznámenie koncentrácie neobsahovalo všetky náležitosti podľa § 10 ods. 12 zákona a vyhlášky Protimonopolného úradu Slovenskej republiky č. 204/2009 Z. z., ktorou sa ustanovujú podrobnosti o náležitostiach oznámenia koncentrácie (ďalej len „Vyhláška“), úrad listom č. 1834/2011 zo dňa 11.05.2011 a listom č. 2161/2011 zo dňa 02.06.2011 vyzval oznamovateľa koncentrácie na doplnenie predmetného oznámenia koncentrácie.

5.	Oznamovateľ koncentrácie doplnil chýbajúce informácie a podklady podľa § 10 ods. 12 zákona a Vyhlášky listami zaevidovanými úradom pod číslami 1897/2011 zo dňa 16.05.2011, 2085/2011 zo dňa 27.05.2011 a 2242/2011 zo dňa 07.06.2011.

6.	Doručením listu č. 2242/2011 sa oznámenie predmetnej koncentrácie stalo podľa § 10 ods. 12 zákona v spojení s Vyhláškou úplným a dňa 08.06.2011 začala podľa § 11 zákona plynúť lehota 60 pracovných dní na vydanie rozhodnutia vo veci predmetnej koncentrácie, o čom úrad informoval účastníka konania listom č. 2279/2011 zo dňa 09.06.2011.

7.	V rámci posudzovania dopadov predmetnej koncentrácie na podmienky hospodárskej súťaže v oblasti výroby a rozvodu tepla úrad vykonával prieskum, v ktorom oslovil viaceré spoločnosti, čo malo vplyv na časový priebeh správneho konania pri získavaní vyžiadaných informácií v spojení s ďalším spracovaním a vyhodnotením veľkého rozsahu podkladov a informácií.

8.	Vzhľadom na to, úrad listom číslo IL-240/OK/2011 požiadal dňa 24.08.2011  podľa § 11 zákona predsedníčku úradu o predĺženie lehoty na vydanie rozhodnutia o predmetnej koncentrácii, a to o 40 pracovných dní, t. j. do 31.10.2011. Predmetnej žiadosti bolo vyhovené, o čom úrad informoval účastníka správneho konania listom č. 3341/2011 zo dňa 26.08.2011.

9.	Správny poplatok podľa zákona č. 145/1995 Z. z. o správnych poplatkoch v znení neskorších predpisov vo výške 3 319 eur bol uhradený dňa 27.04.2011.

10.	Z podkladov a informácií, ktoré boli úradu predložené v predmetnom správnom konaní účastníkom správneho konania, ako aj z informácií získaných úradom vyplynuli nasledujúce skutočnosti:

I. Podnikatelia

11.	Podľa § 2 ods. 1 písm. a) zákona sa tento zákon vzťahuje na podnikateľov. Podľa § 3 ods. 2 zákona podnikateľom na účely tohto zákona je podnikateľ podľa osobitného predpisu (§ 2 Obchodného zákonníka), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť s hospodárskou súťažou bez ohľadu na to, či tieto činnosti a konania sú alebo nie sú zamerané na dosahovanie zisku.

GDF Suez

12.	Spoločnosť GDF Suez je spoločnosť založená a existujúca podľa francúzskeho právneho poriadku, ktorá bola zapísaná v Registratúre obchodného súdu v Paríži pod registračným číslom 542 107 654 R.C.S. Paris.

13.	Spoločnosť GDF Suez je aktívna hlavne v energetickom sektore a v oblasti týkajúcej sa životného prostredia. 

14.	Aktivity skupiny GDF Suez sú rozdelené do šiestich prevádzkových obchodných odvetví nasledovne.

a)	päť energetických obchodných odvetví:
•	Energy Services 
•	Global Gas & LNG 
•	Energy France 
•	Energy Europe & International 
•	Infrastructures 
b)	jedno obchodné odvetvie je zamerané na životné prostredie:
•	GDF Suez Environment

15.	Obchodné odvetvie Energy Services ponúka svojim odberateľom v priemysle, terciálnom sektore a infraštruktúre efektívne a udržateľné energetické a enviromentálne riešenia prostredníctvom multi-technických služieb v oblastiach inžinierstva, montáže alebo energetických služieb.

16.	Obchodné odvetvie Global Gas & LNG sa zaoberá prieskumom a výrobou plynu, nákupom a rozvodom plynu a LNG (angl.: Liquefied natural gas, slov.: skvapalnený zemný plyn), predajom a dodávkami energie v Európe.

17.	Obchodné odvetvie Energy France zahŕňa výrobu elektriny a dodávku energie a súvisiacich služieb pre súkromné osoby, podnikateľov, spoločnosti a územné celky vo Francúzsku.

18.	Obchodné odvetvie Energy Europe & International zahŕňa výrobu, distribúciu a dodávku plynu a elektriny v medzinárodnom meradle.

19.	Obchodné odvetvie Infrastructures spája sieťové činnosti a infraštruktúru najmä v západnej Európe: preprava zemného plynu a elektriny, splynovanie LNG, uskladňovanie a distribúciu zemného plynu.

20.	Obchodné odvetvie Environment poskytuje služby v oblasti vodného, asanačného a odpadového hospodárstva pre obce a výrobcov.

21.	Na území Slovenskej republiky pôsobí GDF Suez prostredníctvom troch odvetví: 

(i)	Energy Services
(ii)	Energy Europe & International 
(iii)	Environment.

1)	Energy Services

Obchodné meno	Sídlo	Kontrola	
COFELY a.s.
(ďalej len „COFELY“)	Mlynské Nivy 61 
Bratislava 827 11 	[…]	
Hetech s.r.o.
(ďalej len „Hetech“)	Mlynské Nivy 61 
Bratislava 827 11	[…………………..
…….]	
Račianska teplárenská, a.s.
(ďalej len „RT“)	Hečkova 5 
Bratislava 831 05	[…]	
Prvá ružinovská spoločnosť, a.s. (ďalej len „PRS“)	Mlynské Nivy 61 
Bratislava 827 11	[…]	
Tractebel Engineering s.r.o.
(ďalej len „TE“)	Mlynské Nivy 61 
Bratislava 821 05	[…………………
…………………
…….]	
SPECTRUM Bratislava, s.r.o.
(ďalej len „SPECTRUM“)	Dolná 61 
Modra 900 01	[..........................
.........................
.................]	
Tepelné hospodárstvo Moldava, a.s. (ďalej len „THM“)	ul. Čs. armády 34 
Moldava nad Bodvou 045 01	[........................
..........................]	
LMT, a. s. (ďalej len „LMT“)	ul. 1. mája 43 
Liptovský Mikuláš 031 01	[…………………..
……………………..]	

2)	Energy Europe & International

Obchodné meno	Sídlo	Kontrola	
GDF SUEZ, organizačná zložka	Partizánska 2 
Bratislava 811 03	[...................................
...]	
Slovenský plynárenský priemysel, a.s. (ďalej len „SPP“)	Mlynské nivy 44/a 
Bratislava 825 11	[………………………….
…………………………..
…………]	

SPP  má nasledujúce dcérske spoločnosti: 

Obchodné meno	Sídlo	Kontrola	
eustream, a.s.	Mlynské nivy 42 
Bratislava 825 11	[……………………..
….]	
SPP - distribúcia, a.s.	Mlynské nivy 44/b 
Bratislava 825 11	[…………………….
……]	
NAFTA a.s.	Votrubova 1 
Bratislava 821 09	[…]	
POZAGAS a.s.	Malé námestie 1 
Malacky 901 01	[.................................
.......................... ]	
SPP Bohemia a.s.	Novodvorská 803/82
Praha 4 142 00, Česká republika	[…]	

3)	Environment.

Obchodné meno	Sídlo	Kontrola	
Trenčianska vodohospodárska spoločnosť, a.s. (ďalej len „TVS“)	1. mája 11 
Trenčín 911 01	[…]	
SITA Slovensko, a.s.
(ďalej len „SITA“)	Kukuričná 8 
Bratislava 831 03	[...................................
....................................
...................]	
SUEZ ENVIRONNEMENT SLOVENSKÁ REPUBLIKA, s.r.o.
(ďalej len „SESR“)	1. mája 11 
Trenčín 911 01	[…]	

22.	Z vyššie uvedených skutočností vyplýva, že GDF Suez je právnickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

COMERON SPS, JML Partners a SKAL & CO

23.	COMERON SPS je spoločnosť s ručením obmedzeným, ktorá je zapísaná v obchodnom registri Okresného súdu Bratislava I, oddiel Sro, vložka č. 27776/B.

24.	COMERON SPS má nasledujúce dcérske spoločnosti:

Obchodné meno	Sídlo	Kontrola	
TERMMING, a.s.
(ďalej len „TERMMING “)	Hviezdna 2 
Bratislava 821 06	[…]	
SKAL & CO, spol. s r.o.
(ďalej len „SKAL & CO “)	Dr. Clementisa 1163 
Skalica 909 01	[…]	
Službyt, spol. s r.o.
(ďalej len „Službyt“)	Hviezdoslavova 473 
Senica 905 01	[…]	
KPT, a. s. (ďalej len „KPT“)	Hviezdna ul. 11952 2/II 
Bratislava 821 06	[…]	
Starorolský porcelán Skalica, s.r.o. (ďalej len „Starorolský porcelán Skalica“)	Dr. Clementisa 1163 
Skalica 909 01	[...........................................
........................]	

25.	Podľa Oznámenia koncentrácie skupina COMERON SPS pôsobí hlavne v oblasti elektromontážnych prác, montáže tepelných zariadení, montáže chladiacich zariadení, stavebných služieb (drobné stavby a tepelná izolácia budov), prevádzky chladiacich zariadení, facility manažmentu (obytné domy), výroby a rozvodu tepla, ťažby dreva, spracovania dreva a výroby drevoštiepky.

26.	JML Partners je obchodná akciová spoločnosť zapísaná v obchodnom registri Okresného súdu Bratislava I, oddiel Sa, vložka č. 4434/B.

27.	JML Partners nekontroluje žiadnu inú spoločnosť. JML Partners pôsobí hlavne v oblasti elektromontážnych prác, montáže tepelných zariadení, montáže chladiacich zariadení a stavebných služieb (drobné stavby a tepelná izolácia budov). V súčasnosti je veľká väčšina jej služieb poskytovaná v rámci skupiny.

28.	SKAL & CO je spoločnosť s ručením obmedzeným, ktorá je zapísaná v obchodnom registri Okresného súdu Trnava, oddiel Sro, vložka č. 457/T.

29.	Podľa Oznámenia koncentrácie SKAL & CO pôsobí hlavne v oblasti facility manažment (obytné domy) resp. výroby a rozvodu tepla v Skalici a Gbeloch.

30.	Z vyššie uvedených skutočností vyplýva, že COMERON SPS, JML Partners a SKAL & CO sú právnickými osobami, ktorých činnosti a konania súvisia s hospodárskou súťažou, a teda sú podnikateľmi v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

II. Forma koncentrácie

31.	Podľa § 9 ods. 1 zákona koncentrácia je proces ekonomického spájania podnikateľov, ktorým je
a)	zlúčenie alebo splynutie dvoch alebo viacerých samostatných podnikateľov, alebo
b)	získanie priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov.

32.	Kontrolou sa podľa § 9 ods. 4 zákona rozumie možnosť vykonávať rozhodujúci vplyv na činnosť podnikateľa, najmä prostredníctvom 
a)	vlastníckych alebo iných práv k podniku alebo k jeho časti,
b)	práv, zmlúv alebo na základe iných skutočností, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa.

33.	Oznamovateľ koncentrácie v Oznámení koncentrácie uvádza, že pred uzavretím Zmluvy vykonávali kontrolu nad podnikom podnikateľov COMERON SPS a JML Partners Ing. Jozef Smolka, bytom [......................] Doc. Ing. Ľubomír Sapák CSc, bytom [.............................] a Ing. Martin Pernecký, bytom [.....................................].

34.	Úrad po preskúmaní Oznámenia koncentrácie a jeho doplnení zistil, že dňa 30.03.2011 bola uzavretá Zmluva o prevode obchodných podielov a akcií (ďalej len „Zmluva“), na základe ktorej nadobudne podnikateľ GDF Suez prostredníctvom dcérskych spoločností COFELY a GDF SUEZ ENERGY SERVICES INTERNATIONAL S.A/NV so sídlom na rue Gatti de Gamond 254, 1180 Brusel, Belgicko (ďalej len „GDF SUEZ ENERGY SERVICES“) 100 % obchodný podiel podnikateľa COMERON SPS a 100 % podiel na základnom imaní podnikateľa JML Partners.

35.	V Oznámení koncentrácie oznamovateľ koncentrácie uvádza, že [.....................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................].

36.	Z Oznámenia koncentrácie vyplýva, že pred uzavretím Zmluvy vykonávali nad podnikom podnikateľa SKAL & CO [...................................................................]

37.	Dňa 16.05.2011 bola listom č. 1897/2011 úradu predložená Zmluva o prevode obchodného podielu v SKAL & CO uzatvorená [................................................................................................................................................................................................................................] (ďalej len „Zmluva SKAL & CO“).

38.	Úrad zistil, že na základe Zmluvy SKAL&CO spoločnosť COMERON SPS získala [...] podiel na základnom imaní spoločnosti SKAL&CO, vlastní teda [...] podiel na základnom imaní spoločnosti SKAL & CO, čím bola splnená odkladacia podmienka pre uskutočnenie celej posudzovanej transakcie.

39.	Na základe vyššie uvedeného a na základe analýzy podkladovej dokumentácie Oznámenia koncentrácie úrad zistil vzájomnú podmienenosť Zmluvy a Zmluvy SKAL & CO a dospel k záveru, že  nadobudnutie výlučnej kontroly podnikateľom GDF Suez nad podnikom podnikateľa COMERON SPS, JML Partners a SKAL & CO  predstavuje jednu koncentráciu.

40.	Úrad teda zistil, že na základe Zmluvy a Zmluvy SKAL & CO došlo ku koncentrácii spočívajúcej v získaní nepriamej výlučnej kontroly podnikateľom GDF Suez nad podnikom podnikateľov COMERON SPS a JML  Partners prostredníctvom podnikateľa GDF SUEZ ENERGY SERVICES a podnikateľa COFELY a nad podnikom podnikateľa SKAL & CO prostredníctvom podnikateľa GDF SUEZ ENERGY SERVICES, podnikateľa COFELY a podnikateľa COMERON SPS.

41.	Vychádzajúc z vyššie uvedeného, v danom prípade došlo uzavretím Zmluvy a Zmluvy SKAL & CO k naplneniu skutkovej podstaty koncentrácie podľa § 9 ods. 1 písm. b) zákona.

III. Účastníci správneho konania a koncentrácie

42.	Podľa § 25 ods. 3 písm. d) zákona účastníkom konania v prípade koncentrácie ktorá vznikla získaním priamej alebo nepriamej kontroly jedným podnikateľom alebo viacerými podnikateľmi na podnikom alebo nad časťou podniku iného podnikateľa alebo podnikateľov je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov.

43.	Na základe vyššie uvedeného úrad zistil, že účastníkom správneho konania je podnikateľ GDF Suez, ktorý na základe Zmluvy a Zmluvy SKAL & CO získal nepriamu výlučnú kontrolu nad podnikom podnikateľov COMERON SPS, JML Partners a SKAL & CO.

44.	Účastníkom koncentrácie v prípade vzniku koncentrácie podľa § 9 ods. 1 písm. b) zákona je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov a podnikateľ alebo podnikatelia, nad ktorými je priama alebo nepriama kontrola získavaná. 

45.	V prípade predmetnej koncentrácie je teda účastníkom koncentrácie podnikateľ GDF Suez na strane nadobúdateľa kontroly a podnikatelia COMERON SPS, JML Partners a SKAL & CO na strane nadobúdaných subjektov.

IV. Koncentrácia podliehajúca kontrole úradu

46.	Podľa § 10 ods. 1 zákona koncentrácia podlieha kontrole úradu, ak
a)	spoločný celosvetový celkový obrat účastníkov koncentrácie za uzavreté účtovné obdobie predchádzajúce vzniku koncentrácie je najmenej 46 000 000 eur a aspoň dvaja účastníci koncentrácie dosiahli v Slovenskej republike celkový obrat každý najmenej 14 000 000 eur za uzavreté účtovné obdobie predchádzajúce vzniku koncentrácie alebo
b)	aspoň jeden z účastníkov koncentrácie dosiahol v Slovenskej republike celkový obrat najmenej 19 000 000 eur za uzavreté účtovné obdobie predchádzajúce vzniku koncentrácie a aspoň jeden ďalší účastník koncentrácie dosiahol celosvetový celkový obrat najmenej 46 000 000 eur za uzavreté účtovné obdobie predchádzajúce vzniku koncentrácie.

47.	Podľa § 10 ods. 2 zákona celkový obrat účastníka koncentrácie je súčet obratov
a)	účastníka koncentrácie,
b)	podnikateľov, v ktorých účastník koncentrácie priamo alebo nepriamo
1.	má podiel na základnom imaní vyšší ako polovicu,
2.	má právo vykonávať viac ako polovicu hlasovacích práv,
3.	má právo vymenovať viac ako polovicu členov orgánov podnikateľa alebo
4.	má právo riadiť jeho podnik,
c)	podnikateľov, ktorí majú práva uvedené v písmene b) v podniku účastníka koncentrácie,
d)	podnikateľov, v ktorých majú podnikatelia uvedení v písmene c) práva uvedené v písmene b),
e)	podnikateľov, v ktorých dvaja alebo viacerí podnikatelia uvedení v písmenách a) až d) majú spoločne práva uvedené v písmene b).

48.	Pri výpočte celkových obratov účastníkov koncentrácie sa uplatňuje znenie § 10 ods. 3 až 8 zákona v spojení s vyhláškou Protimonopolného úradu Slovenskej republiky č. 269/2004 Z. z., ktorou sa ustanovujú podrobnosti o výpočte obratu.

49.	Vychádzajúc z podkladov predložených v Oznámení koncentrácie úrad zistil, že spoločný celosvetový celkový obrat účastníkov koncentrácie za uzavreté účtovné obdobie predchádzajúce vzniku koncentrácie je najmenej 46 000 000 eur a aspoň dvaja účastníci koncentrácie dosiahli v Slovenskej republike celkový obrat každý najmenej 14 000 000 eur za uzavreté účtovné obdobie predchádzajúce vzniku koncentrácie. 

50.	Z vyššie uvedeného vyplýva, že účastníci koncentrácie presiahli zákonom stanovenú výšku obratu podľa § 10 ods. 1 písm. a) zákona, a teda predmetná koncentrácia podlieha kontrole úradu.

V. Relevantné trhy a dopad koncentrácie na hospodársku súťaž

51.	Podľa § 3 ods. 3 zákona relevantný trh je priestorový a časový súbeh ponuky a dopytu takých tovarov, ktoré sú na uspokojenie určitých potrieb z hľadiska užívateľa zhodné alebo vzájomne zastupiteľné. Podľa § 3 ods. 4 zákona tovarový relevantný trh zahŕňa zhodné alebo vzájomne zastupiteľné tovary schopné uspokojiť určitú potrebu užívateľov. Podľa § 3 ods. 5 zákona vzájomne zastupiteľné tovary sú tovary, ktoré sú zastupiteľné najmä z hľadiska ich fyzikálnych a technických charakteristík, ceny a účelu použitia.

52.	Podľa § 3 ods. 6 zákona je priestorový relevantný trh vymedzený územím, na ktorom sú súťažné podmienky také homogénne, že toto územie môže byť odčlenené od ostatných území s odlišnými súťažnými podmienkami.

53.	Pri vymedzení relevantných trhov z tovarového hľadiska úrad vychádza z ustanovení § 3 ods. 3 až ods. 5 zákona a z hlavných činností a aktivít, ktoré vykonávajú účastníci koncentrácie a s nimi prepojení podnikatelia.

54.	Úrad pri definovaní relevantných trhov vychádzal z podkladov a informácií predložených v priebehu správneho konania účastníkom konania, z informácií získaných z predchádzajúcej činnosti úradu, z rozhodovacej praxe iných súťažných autorít, ako aj z rozhodovacej praxe Európskej komisie. 

55.	Podľa ustanovenia § 12 ods. 1 zákona úrad vydá rozhodnutie, že s koncentráciou súhlasí, ak koncentrácia nevytvára alebo neposilňuje dominantné postavenie, ktorého dôsledkom sú významné prekážky efektívnej súťaže na relevantnom trhu.

56.	Úrad pritom vychádzal zo znenia § 8 ods. 1 zákona, na základe ktorého dominantné postavenie na relevantnom trhu má podnikateľ alebo niekoľko podnikateľov, ktorí nie sú vystavení podstatnej hospodárskej súťaži a ktorí sa vzhľadom na svoju ekonomickú silu môžu správať nezávisle.

57.	Ako už bolo uvedené v časti I. Podnikatelia tohto rozhodnutia podnikateľ GDF Suez pôsobí na území Slovenskej republiky prostredníctvom troch obchodných odvetví: Energy Services, Energy Europe & International a Environment.

58.	Skupina Energy Services prostredníctvom

•	COFELY pôsobí hlavne v nasledujúcich oblastiach: elektromontážne práce, montáž tepelných zariadení, facility manažment, výroba a rozvod tepla, výroba a distribúcia elektrickej energie;
•	Hetech v súčasnosti nevykonáva na trhu žiadnu činnosť, keďže jeho aktivity boli presunuté na iné spoločnosti v rámci skupiny;
•	RT pôsobí v oblasti výroby a rozvodu tepla hlavne v Rači (Bratislava);
•	PRS pôsobí v oblasti výroby a rozvodu tepla hlavne v Ružinove (Bratislava);
•	TE pôsobí hlavne v oblasti projektových služieb a inžinierstva v súvislosti so stavebnými projektmi, výrobnými zariadeniami, elektrotechnickej, energetickej a v oblasti životného prostredia;
•	SPECTRUM pôsobí v oblasti elektromontážnych prác. V súčasnosti však nevykonáva žiadnu činnosť;
•	THM pôsobí v oblasti výroby a rozvodu tepla resp. výroby a distribúcie elektrickej energie v Moldave nad Bodvou;
•	LMT pôsobí výlučne v oblasti výroby a rozvodu tepla v Liptovskom Mikuláši.

59.	Skupina Energy Europe & International prostredníctvom

•	SPP a jeho dcérskych spoločností pôsobia v oblasti prieskumu a ťažby zemného plynu, dodávok zemného plynu, distribúcie zemného plynu, prepravy zemného plynu a uskladňovania zemného plynu.
60.	Skupina Environment prostredníctvom

•	TVS, SITA a SESR pôsobia hlavne v oblasti prevádzkovania verejných vodovodov a odpadových systémov resp. odpadového hospodárstva.

61.	Spoločnosti nadobúdaných subjektov pôsobia hlavne v nasledujúcich oblastiach:

•	JML Partners pôsobí hlavne v oblasti elektromontážnych prác, montáže tepelných zariadení, montáže chladiacich zariadení a stavebných služieb (drobné stavby a tepelná izolácia budov). V súčasnosti je veľká väčšina jej služieb poskytovaná v rámci skupiny;
•	COMERON SPS pôsobí hlavne v oblasti elektromontážnych prác, montáže tepelných zariadení, montáže chladiacich zariadení a stavebných služieb (drobné stavby a tepelná izolácia budov);
•	SKAL & CO pôsobí hlavne v oblasti výroby a rozvodu tepla a facility manažmentu v Skalici a v Gbeloch;
•	TERMMING pôsobí hlavne v oblasti prevádzky chladiacich zariadení, facility manažmentu, výroby a rozvodu tepla. V súčasnosti prevádzkuje zariadenia na výrobu tepla v siedmich mestských častiach Bratislavy, v Malackách a v Stupave;
•	Službyt pôsobí hlavne v oblasti výroby a rozvodu tepla a facility manažmentu v Senici;
•	KPT pôsobí hlavne v oblasti ťažby a spracovania dreva resp. výroby drevoštiepky.

62.	Aktivity účastníkov koncentrácie sa horizontálne prekrývajú v nasledovných oblastiach: elektromontážne práce, montáž tepelných zariadení, facility manažment, výroba a rozvod tepla. 

63.	Ako vyplýva z Oznámenia koncentrácie v niektorých oblastiach, kde pôsobia účastníci koncentrácie existuje aj vertikálne prepojenie: dodávky zemného plynu, dodávky drevoštiepky, ako aj poskytovanie elektromontážnych prác a montáží tepelných zariadení sú vo vertikálnom vzťahu s výrobou a rozvodom tepla; elektromontážne práce a montáže tepelných zariadení sú vo vertikálnom vzťahu s poskytovaním služieb  facility manažmentu.

64.	Vzhľadom na to, že vertikálny vzťah elektromontážnych prác a montáže tepelných zariadení s poskytovaním služieb facility manažmentu a výrobou a rozvodu tepla existuje len v rámci jednotlivých ekonomických skupín a nedochádza k poskytovaniu predmetných služieb mimo ekonomických skupín, ako aj vzhľadom na stav konkurenčného prostredia v uvedených oblastiach, úrad z hľadiska vertikálneho neposudzoval vplyv predmetnej koncentrácie na podmienky efektívnej hospodárskej súťaže v predmetných oblastiach. 

65.	Úrad posudzoval predmetnú koncentráciu v oblasti elektromontážnych prác, montáže tepelných zariadení, facility manažmentu a výroby a rozvodu tepla z horizontálneho hľadiska a oblasť dodávok zemného plynu a drevoštiepky vo vzťahu s oblasťou výroby a rozvodu tepla z vertikálneho hľadiska. 

66.	Vychádzajúc z uvedeného úrad dospel k nasledujúcim záverom. 

Elektromontážne práce

67.	Z Oznámenia koncentrácie vyplýva, že elektromontážne práce možno teoreticky členiť v závislosti od technických noriem týkajúcich sa elektrických sietí a zariadení, t.j. podľa stupňov napätia, nasledovne: nízke napätie (do 1 kV), vysoké napätie (1-52 kV) a veľmi vysoké napätie (52 – 440 kV).

68.	Ďalšie rozdelenie môže byť podľa oznamovateľa koncentrácie urobené na základe odlišných kvalifikačných požiadaviek kladených na pracovníkov a použitého technického vybavenia. Podľa vyhlášky č. 508/2009 Z. z. na zaistenie bezpečnosti a ochrany zdravia pri práci a bezpečnosti technických zariadení, existuje rozdiel medzi technickými zariadeniami s napätím do 1 kV a systémami nad 1kV a rozdielne typy kvalifikačných požiadaviek kladených na pracovníkov v týchto dvoch oblastiach.

69.	Navyše, slaboprúdové elektrické systémy (do 220V) sú odlíšené od silnoprúdových. Slaboprúdové systémy (alebo tzv. stavebné technické systémy) typicky zahŕňajú HVAC (tepelné systémy, ventilácie a klimatizácie), EFS (elektrické požiarne signalizačné systémy), bezpečnostné systémy (ESS), kamerové a televízne distribučné systémy (CCTV), kovové a optické káble a štruktúrované káblové systémy, ústredné časové a stránkové systémy, vstupné a pracovné časové kontrolné systémy, telefónne ústredne, parkovacie systémy, monitoring CO v garážach, meracie a regulačné systémy.

70.	Vychádzajúc z Oznámenia koncentrácie, podľa ktorého účastníci koncentrácie pôsobia iba v segmente slaboprúdových elektromontážnych prác, mohol by byť tovarový relevantný trh definovaný užšie, teda ako tovarový relevantný trh elektromontážnych prác slaboprúdových systémov, avšak vzhľadom na to, že ako je uvedené v bode 78. tohto rozhodnutia, predmetnou koncentráciou nedochádza k vytvoreniu alebo posilneniu dominantného postavenia podnikateľa GDF Suez v oblasti elektromontážnych prác resp. v oblasti slaboprúdových elektromontážnych prác, ktorého dôsledkom sú významné prekážky efektívnej hospodárskej súťaže, v prípade predmetnej koncentrácie nebolo potrebné zaoberať sa presnou identifikáciou tovarového relevantného trhu v oblasti elektromontážnych prác, čo nemalo a ani nemohlo mať vplyv na vecnú správnosť posúdenia dôsledkov predmetnej koncentrácie na podmienky efektívnej hospodárskej súťaže v predmetnej oblasti.

71.	Účastníci koncentrácie v oznámení koncentrácie uviedli, že úrad by mal vymedziť relevantný trh elektromontážnych prác ako národný trh. Územie Slovenskej republiky je podľa Oznámenia koncentrácie územím, na ktorom sú súťažné podmienky také homogénne, že toto územie môže byť odčlenené od ostatných území s odlišnými súťažnými podmienkami.

72.	Avšak vzhľadom na to, že ako je uvedené v bode 78. tohto rozhodnutia, predmetnou koncentráciou nedochádza k vytvoreniu alebo posilneniu dominantného postavenia podnikateľa GDF Suez v oblasti elektromontážnych prác resp. v oblasti slaboprúdových elektromontážnych prác, ktorého dôsledkom sú významné prekážky efektívnej hospodárskej súťaže, v prípade predmetnej koncentrácie nebolo potrebné zaoberať sa presnou identifikáciou priestorového relevantného trhu v oblasti elektromontážnych prác, čo nemalo a ani nemohlo mať vplyv na vecnú správnosť posúdenia dôsledkov predmetnej koncentrácie na podmienky efektívnej hospodárskej súťaže v predmetnej oblasti.

73.	Z podkladov a informácií predložených úradu účastníkmi koncentrácie počas správneho konania vyplýva, že celková hodnota predaja elektromontážnych prác vo finančných jednotkách na území Slovenskej republiky v rokoch 2008, 2009 a 2010, ako aj hodnota predaja elektromontážnych prác účastníkov koncentrácie a ich konkurentov je nasledovná:

	2008	2009	2010	
	v EUR		v EUR		v EUR		
COFELY	[...]		[...]		[...]		
Spectrum	[...]		[...]		[...]		
JML Partners	[...]		[...]		[...]		
COMERON SPS	[...]		[...]		[...]		
Spolu	[...]		[...]		[...]		
Johnson	[...]		[...]		[...]		
Siemens	[...]		[...]		[...]		
Honeywell	[...]		[...]		[...]		
PPA	[...]		[...]		[...]		
Nectel	[...]		[...]		[...]		
Iní	[...]		[...]		[...]		
Celkom	[...]		[...]		[...]		
	Zdroj: Odborný odhad účastníkov koncentrácie 

74.	Na základe údajov z Oznámenia koncentrácie úrad zistil, že v rokoch 2008, 2009 a 2010 účastníci koncentrácie a ich konkurenti dosiahli na území Slovenskej republiky podiely v oblasti elektromontážnych prác, ktoré sú uvedené v nasledujúcej tabuľke.

	2008	2009	2010	
		v %		v %		v %	
COFELY		[0-5]		[0-5]		[0-5]	
Spectrum		[0-5]		[0-5]		[0-5]	
JML Partners		[0-5]		[0-5]		[0-5]	
COMERON SPS		[0-5]		[0-5]		[0-5]	
Spolu		[0-5]		[0-5]		[0-5]	
Johnson		[0-5]		[0-5]		[0-5]	
Siemens		[0-5]		[0-5]		[0-5]	
Honeywell		[0-5]		[0-5]		[0-5]	
PPA		[0-5]		[0-5]		[0-5]	
Nectel		[0-5]		[0-5]		[0-5]	
Iní		[80-90]		[90-100]		[80-90]	
Celkom		100 		100 		100 	
	Zdroj: Odborný odhad účastníkov koncentrácie 

75.	Na základe údajov z Oznámenia koncentrácie úrad zistil, že v rokoch 2008, 2009 a 2010 účastníci koncentrácie a ich konkurenti dosiahli na území Slovenskej republiky podiely v oblasti slaboprúdových elektromontážnych prác, ktoré sú uvedené v nasledujúcej tabuľke.

	2008	2009	2010	
COFELY	[0-5]	[0-5]%	[5-10]%	
Spectrum	[0-5]%	[0-5]%	[0-5]%	
JML Partners	[0-5]%	[0-5]%	[0-5]%	
COMERON SPS	[0-5]%	[0-5]%	[0-5]%	
Spolu	[0-5]%	[5-10]%	[5-10]%	
Johnson	[0-5]%	[0-5]%	[0-5]%	
Siemens	[0-5]%	[0-5]%	[0-5]%	
Honeywell	[0-5]%	[0-5]%	[0-5]%	
PPA	[0-5]%	[0-5]%	[0-5]%	
Nectel	[0-5]%	[0-5]%	[0-5]%	
Iní	[80-90]%	[70-80]%	[70-80]%	
Celkom	100 %	100 %	100 %	
Zdroj: Odborný odhad účastníkov koncentrácie

76.	Z Oznámenia koncentrácie vyplýva, že v oblasti elektromontážnych prác, ako aj v oblasti slaboprúdových elektromontážnych prác na území Slovenskej republiky pôsobí niekoľko väčších podnikateľov a veľký počet menších podnikateľov. Medzi subjekty s najvyšším podielom v roku 2010, ktorý na základe kvalifikovaného odhadu vyčíslili účastníci koncentrácie, patria spoločnosti PPA [0-5 resp. 0-5] %, Siemens [0-5 resp. 0-5] % a Nectel [0-5 resp. 0-5] %. 

77.	Ako je to vyššie uvedené, podnikateľ GDF Suez dosiahol v roku 2010 v oblasti elektromontážnych prác resp. v oblasti slaboprúdových elektromontážnych prác v Slovenskej republike podiel  [0-5 resp. 5-10] %. Vzhľadom na to, že podiel nadobúdanej spoločnosti bol v roku 2010 v týchto oblastiach vo výške [0-5 resp. 0-5] %, podnikateľ GDF Suez dosiahne po uskutočnení posudzovanej koncentrácie v oblasti elektromontážnych prác resp. v oblasti slaboprúdových elektromontážnych prác v SR podiel [0-5 resp. 5-10] %. 

78.	Na základe postavenia účastníkov koncentrácie a ich konkurentov v oblasti elektromontážnych prác resp. v oblasti slaboprúdových elektromontážnych prác na území Slovenskej republiky úrad zistil, že posudzovaná koncentrácia významne nezmení konkurenčné podmienky v predmetnej oblasti. Postavenie podnikateľa GDF Suez sa v oblasti elektromontážnych prác resp. v oblasti slaboprúdových elektromontážnych prác po uskutočnení predmetnej koncentrácie zmení minimálne, a teda predmetnou koncentráciou nedôjde k vytvoreniu alebo posilneniu dominantného postavenia podnikateľa GDF Suez v oblasti elektromontážnych prác, ktorého dôsledkom sú významné prekážky efektívnej hospodárskej súťaže na relevantnom trhu. 

Montáž tepelných zariadení 

79.	Montáže tepelných, ventilačných a klimatizačných zariadení možno rozdeliť podľa technických noriem uvedených vo vyhláške č. 508/2009 Z. z. na jednotlivé segmenty ako sú tepelné, ventilačné, klimatizačné, chladiace technológie a technológie obnoviteľných zdrojov.

80.	Vzhľadom na vyššie uvedené by mohol byť tovarový relevantný trh definovaný širšie, ale vzhľadom na to, že k prekrytiu dochádza len v oblasti montáže tepelných zariadení a vzhľadom na to, že ako je uvedené v bode 87. tohto rozhodnutia, predmetnou koncentráciou nedochádza k vytvoreniu alebo posilneniu dominantného postavenia podnikateľa GDF Suez v oblasti montáže tepelných zariadení, ktorého dôsledkom sú významné prekážky efektívnej hospodárskej súťaže, v prípade predmetnej koncentrácie nebolo potrebné zaoberať sa presnou identifikáciou tovarového relevantného trhu v oblasti montáže tepelných zariadení, čo nemalo a ani nemohlo mať vplyv na vecnú správnosť posúdenia dôsledkov predmetnej koncentrácie na podmienky efektívnej hospodárskej súťaže v predmetnej oblasti.

81.	Účastníci koncentrácie v oznámení koncentrácie uviedli, že úrad by mal vymedziť relevantný trh montáže tepelných zariadení ako národný trh. Územie Slovenskej republiky je podľa Oznámenia koncentrácie územím, na ktorom sú súťažné podmienky také homogénne, že toto územie môže byť odčlenené od ostatných území s odlišnými súťažnými podmienkami.

82.	Avšak vzhľadom na to, že ako je uvedené v bode 87. tohto rozhodnutia, predmetnou koncentráciou nedochádza k vytvoreniu alebo posilneniu dominantného postavenia podnikateľa GDF Suez v oblasti montáží tepelných zariadení, ktorého dôsledkom sú významné prekážky efektívnej hospodárskej súťaže, v prípade predmetnej koncentrácie nebolo potrebné zaoberať sa presnou identifikáciou priestorového relevantného trhu v oblasti montáží tepelných zariadení, čo nemalo a ani nemohlo mať vplyv na vecnú správnosť posúdenia dôsledkov predmetnej koncentrácie na podmienky efektívnej hospodárskej súťaže v predmetnej oblasti.

83.	Z podkladov a informácií predložených úradu účastníkmi koncentrácie počas správneho konania vyplýva, že celková hodnota predaja montáží tepelných zariadení vo finančných jednotkách na území Slovenskej republiky v rokoch 2008, 2009 a 2010, ako aj hodnota predaja montáží tepelných zariadení resp. podiel účastníkov koncentrácie a ich konkurentov je nasledovná: 

	2008	2009	2010	
	v EUR	v %	v EUR	v %	v EUR	v %	
COFELY	[…]	[0-5]	[…]	[0-5]	[…]	[0-5]	
JML Partners	[…]	[0-5]	[…]	[0-5]	[…]	[0-5]	
COMERON SPS	[…]	[0-5]	[…]	[0-5]	[…]	[0-5]	
Spolu	[...]	[0-5]	[...]	[0-5]	[...]	[0-5]	
ABC	[…]	[5-10]	[…]	[5-10]	[…]	[5-10]	
VIT	[…]	[0-5]	[…]	[0-5]	[…]	[0-5]	
PIM	[…]	[5-10]	[…]	[5-10]	[…]	[5-10]	
Iní	[…]	[70-80]	[…]	[70-80]	[…]	[70-80]	
Celkom	[...]	100 	[...]	100 	[...]	100 	
Zdroj: Odborný odhad účastníkov koncentrácie 

84.	Z Oznámenia koncentrácie vyplýva, že v oblasti montáže tepelných zariadení na území Slovenskej republiky pôsobí niekoľko väčších podnikateľov a veľký počet menších podnikateľov. Medzi subjekty s najvyšším podielom, ktorý na základe kvalifikovaného odhadu vyčíslili účastníci koncentrácie, v oblasti montáže tepelných zariadení patria spoločnosti ABC [5-10] %, PIM [5-10]  % a VIT [0-5] %. 

85.	Ako je to vyššie uvedené, podnikateľ GDF Suez dosiahol v roku 2010 v oblasti montáže tepelných zariadení v Slovenskej republike podiel  [0-5] %. Vzhľadom na to, že podiel nadobúdaných spoločnosti bol v roku 2010 v tejto oblasti vo výške [0-5] %, podnikateľ GDF Suez dosiahne po uskutočnení posudzovanej koncentrácie v oblasti montáže tepelných zariadení v Slovenskej republike podiel [0-5] %. 

86.	Na základe postavenia účastníkov koncentrácie a ich konkurentov v oblasti montáže tepelných zariadení na území Slovenskej republiky úrad zistil, že posudzovaná koncentrácia významne nezmení konkurenčné podmienky v predmetnej oblasti. Postavenie podnikateľa GDF Suez sa v oblasti montáže tepelných zariadení po uskutočnení predmetnej koncentrácie zmení minimálne, a teda predmetnou koncentráciou nedôjde k vytvoreniu alebo posilneniu dominantného postavenia podnikateľa GDF Suez v oblasti montáže tepelných zariadení, ktorého dôsledkom sú významné prekážky efektívnej hospodárskej súťaže na relevantnom trhu. 

Facility manažment 

87.	Ako vyplýva z oznámenia koncentrácie, facility manažment zahŕňa nasledujúce aktivity:
•	technický facility manažment (vrátane energetického manažment, kontrol, údržby a obnovy technických zariadení budov, atď.);
•	obchodný facility manažment (vrátane účtovníctva, atď.);
•	príležitostný facility manažment (napríklad bezpečnostné služby, upratovanie, recepcia, atď.).

88.	V Oznámení koncentrácie sa uvádza, že facility manažment možno teoreticky ďalej členiť podľa typu spravovaných priestorov, napr. obytné priestory, obchodné a kancelárske priestory, priemyselné parky. Rozličné typy budov obvykle vyžadujú odlišné typy služieb poskytovaných v rámci facility manažmentu. Obytné budovy a priemyselné parky sa v tomto ohľade odlišujú najviac. 

89.	Na základe Oznámenia koncentrácie, účastníci koncentrácie pôsobia v oblasti facility manažment obytných budov a obchodných resp. kancelárskych budov. Účastníci koncentrácie nepôsobia v oblasti facility manažmentu priemyselných parkov.

90.	Vychádzajúc z Oznámenia koncentrácie, mohol by byť tovarový relevantný trh definovaný užšie ako tovarový relevantný trh facility manažmentu obytných budov a obchodných/kancelárskych budov,  avšak vzhľadom na to, že ako je uvedené v bode 97. tohto rozhodnutia, predmetnou koncentráciou nedochádza k vytvoreniu alebo posilneniu dominantného postavenia podnikateľa GDF Suez v oblasti facility manažmentu, ktorého dôsledkom sú významné prekážky efektívnej hospodárskej súťaže, v prípade predmetnej koncentrácie nebolo potrebné zaoberať sa presnou identifikáciou tovarového relevantného trhu v oblasti facility manažmentu, čo nemalo a ani nemohlo mať vplyv na vecnú správnosť posúdenia dôsledkov predmetnej koncentrácie na podmienky efektívnej hospodárskej súťaže v predmetnej oblasti.
91.	Účastníci koncentrácie v oznámení koncentrácie uviedli, že úrad by mal vymedziť relevantný trh facility manažmentu ako národný trh. Územie Slovenskej republiky je podľa Oznámenia koncentrácie územím, na ktorom sú súťažné podmienky také homogénne, že toto územie môže byť odčlenené od ostatných území s odlišnými súťažnými podmienkami.

92.	Avšak vzhľadom na to, že ako je uvedené v bode 97. tohto rozhodnutia, predmetnou koncentráciou nedochádza k vytvoreniu alebo posilneniu dominantného postavenia podnikateľa GDF Suez v oblasti facility manažmentu, ktorého dôsledkom sú významné prekážky efektívnej hospodárskej súťaže, v prípade predmetnej koncentrácie nebolo potrebné zaoberať sa presnou identifikáciou priestorového relevantného trhu v oblasti facility manažmentu, čo nemalo a ani nemohlo mať vplyv na vecnú správnosť posúdenia dôsledkov predmetnej koncentrácie na podmienky efektívnej hospodárskej súťaže v predmetnej oblasti.

93.	Z podkladov a informácií predložených úradu účastníkmi koncentrácie počas správneho konania vyplýva, že celková hodnota predaja v oblasti facility manažmentu vo finančných jednotkách na území Slovenskej republiky v rokoch 2008, 2009 a 2010, ako aj hodnota predaja resp. podiel účastníkov koncentrácie a ich konkurentov je nasledovná:

	2008	2009	2010	
	v EUR	v %	v EUR	v EUR	v %	v EUR	
COFELY	[…]	[4,39]	[…]	[0-5]	[...]	[5-10]	
TERMMING 	[…]	[0-5]	[…]	[0-5]	[...]	[0-5]	
Službyt	[…]	[0-5]	[…]	[0-5]	[...]	[0-5]	
SKAL & CO	[…]	[0-5]	[...]	[0-5]	[...]	[0-5]	
Spolu	[...]	[0-5]	[...]	[0-5]	[...]	[5-10]	
ISS	[...]	[10-20]	[...]	[10-20]	[...]	[10-20]	
Johnson	[...]	[0-5]	[...]	[0-5]	[...]	[0-5]	
Strabag	[...]	[0-5]	[...]	[5-10]	[...]	[5-10]	
AB Facility	[...]	[0-5]	[...]	[0-5]	[...]	[0-5]	
iní	[...]	[70-80]	[...]	[70-80]	[...]	[70-80]	
Celkom 	[...]	100 	[...]	100 	[...]	100 	
Zdroj: Odborný odhad účastníkov koncentrácie

94.	Na základe údajov z Oznámenia koncentrácie úrad zistil, že v rokoch 2008, 2009 a 2010 účastníci koncentrácie a ich konkurenti dosiahli na území Slovenskej republiky podiely v oblasti technického facility manažmentu, ktoré sú uvedené v nasledujúcej tabuľke.

	2008	2009	2010	
COFELY	[10-20]	[10-20]%	[10-20]%	
TERMMING	[0-5]%	[0-5]%	[0-5]%	
Službyt	[0-5]%	[0-5]%	[0-5]%	
SKAL & CO	[0-5]%	[0-5]%	[0-5]%	
Spolu	[10-20]%	[10-20]%	[10-20]%	
ISS	[10-20]%	[10-20]%	[10-20]%	
Johnson	[10-20]%	[5-10]%	[5-10]%	
Strabag	[5-10]%	[10-20]%	[10-20]%	
AB Facility	[0-5]%	[0-5]%	[0-5]%	
Iní	[40-50]%	[40-50]%	[40-50]%	
Zdroj: Odborný odhad účastníkov koncentrácie

95.	Z Oznámenia koncentrácie vyplýva, že v oblasti facility manažmentu resp. technického facility manažmentu na území SR pôsobí niekoľko väčších a veľký počet menších podnikateľov. Medzi subjekty s najvyšším podielom, ktorý na základe kvalifikovaného odhadu vyčíslili účastníci koncentrácie, v oblasti facility manažmentu resp. technického facility manažmentu patria spoločnosti ISS    [10-20 resp. 10-20] %, Strabag [5-10 resp. 10-20] % a Johnson [0-5 resp.           5-10] %.

96.	Ako je to vyššie uvedené, podnikateľ GDF Suez dosiahol v roku 2010 v oblasti facility manažmentu resp. technického facility manažmentu v Slovenskej republike podiel [5-10 resp. 10-20] %. Vzhľadom na to, že podiel nadobúdaných spoločností bol v  tejto oblasti vo výške [0-5 resp. 0-5] %, podnikateľ GDF Suez dosiahne po uskutočnení posudzovanej koncentrácie v oblasti facility manažmentu resp. technického facility manažmentu v Slovenskej republike podiel [5-10 resp. 10-20] %. 

97.	Na základe postavenia účastníkov koncentrácie a ich konkurentov v oblasti facility manažmentu resp. technického facility manažmentu na území Slovenskej republiky úrad zistil, že posudzovaná koncentrácia významne nezmení konkurenčné podmienky v predmetnej oblasti. Postavenie podnikateľa GDF Suez sa v oblasti facility manažmentu resp. technického facility manažmentu po uskutočnení predmetnej koncentrácie zmení minimálne, a teda predmetnou koncentráciou nedôjde k vytvoreniu alebo posilneniu dominantného postavenia podnikateľa GDF Suez v oblasti facility manažmentu resp. technického facility manažmentu, ktorého dôsledkom sú významné prekážky efektívnej hospodárskej súťaže na relevantnom trhu. 

Výroba a rozvod tepla 

98.	Vzhľadom na to, že podnikateľ GDF Suez, ako aj nadobúdaní podnikatelia pôsobia v oblasti výroby a rozvodu tepla, úrad sa ďalej zaoberal posúdením dôsledkov predmetnej koncentrácie na podmienky hospodárskej súťaže v oblasti výroby a rozvodu tepla.

99.	Sektor tepelnej energetiky sa riadi najmä zákonom č. 657/2004 Z. z. o tepelnej energetike v znení neskorších predpisov (ďalej len „zákon o tepelnej energetike“) a zákonom č. 276/2001 Z. z. o regulácii v sieťových odvetviach a o zmene niektorých zákonov v znení neskorších predpisov (ďalej len „zákon o regulácií“).

100.	Podľa § 2 zákona o tepelnej energetike výrobou tepla sa rozumejú fyzikálne a chemické procesy v zariadeniach na výrobu tepla, ktorých výsledkom je získanie tepla na účel jeho predaja na vykurovanie alebo na prípravu teplej úžitkovej vody, alebo na iné tepelno-energetické využitie. Rozvodom tepla sa rozumie distribúcia tepla a dodávka tepla odberateľovi, pričom distribúcia tepla je preprava tepla verejným rozvodom k odberateľovi; dodávka tepla je predaj tepla na vykurovanie, predaj tepla na prípravu teplej úžitkovej vody, predaj tepla v teplej úžitkovej vode alebo predaj tepla na iné využitie; verejným rozvodom tepla je časť sústavy tepelných zariadení na dodávku tepla viacerým odberateľom.

101.	Keďže sa účastníci koncentrácie v oblasti výroby a rozvodu tepla zaoberajú dodávkami tepla a príp. aj teplej úžitkovej vody (ďalej len „teplo“) v rámci tzv. centralizovaného zásobovania teplom, úrad sa zameral na predmetnú oblasť výroby a dodávok tepla.

102.	Pojem „centralizované zásobovanie teplom“ v legislatíve nie je zadefinovaný, ale možno ho charakterizovať ako dodávanie tepla prostredníctvom tepelného zariadenia alebo sústavy tepelných zariadení, ktorá zabezpečuje dodávku tepla pre viac odberateľov, objektov (ďalej len „CZT“). Sústava CZT je sústava tvorená zdrojmi tepla (teplárňami, výhrevňami), primárnymi tepelnými rozvodmi, odovzdávacími stanicami tepla, sekundárnymi tepelnými rozvodmi a konečnými odberateľmi tepla. Teplo vo forme horúcej vody, resp. pary, dodávané na základe požiadaviek konečných odberateľov tepla pre vykurovanie, vzduchotechniku, teplú úžitkovú vodu, resp. pre technologické účely, sa prostredníctvom primárnych rozvodov tepla dostáva do odovzdávacích staníc tepla, kde sa ďalej transformuje na nižšie parametre, ktoré sa prostredníctvom sekundárnych rozvodov distribuujú konečným odberateľom tepla vo forme teplej vody pre vykurovanie a teplej úžitkovej vody. Existujú sústavy CZT (najmä v prípade novších sústav), kedy koneční odberatelia tepla sú napojení priamo na primárne rozvody tepla.

103.	Vyhláška č. 219/2011 Z. z. Úradu pre reguláciu sieťových odvetví, ktorou sa ustanovuje cenová regulácia v tepelnej energetike, v § 1 definuje niektoré pojmy týkajúce sa tepelnej energetiky nasledovne:

•	tepelný rozvod je časť zariadenia na rozvod tepla, ktorá slúži na prepravu tepla zo zariadenia na výrobu tepla do odberného zariadenia tepla,
•	primárnym rozvodom tepla je časť zariadenia na rozvod tepla, ktorá slúži na prepravu tepla zo zariadenia na výrobu tepla alebo z odovzdávacej stanice tepla do odovzdávacej stanice tepla,
•	sekundárnym rozvodom tepla je časť zariadenia na rozvod tepla, ktorá slúži na prepravu tepla z odovzdávacej stanice tepla do odberného zariadenia tepla,
•	odovzdávacia stanica tepla je časť zariadenia na rozvod tepla, v ktorom sa upravujú parametre teplo-nosnej látky na hodnoty potrebné na ďalšiu prepravu tepla. 

104.	Schému CZT je možné znázorniť nasledovne:

Zdroj: web stránka podnikateľa STEFE SK, a.s., Na Troskách 26, 974 01 Banská Bystrica  http://www.teplovmeste.sk/menu/vyroba_tepla/
KOST – kompaktná odovzdávacia stanica
TÚV – teplá úžitková voda
ÚK – ústredné kúrenie

105.	Vzhľadom na hromadnú bytovú výstavbu a  dostupnosť primárnych energetických zdrojov má CZT na Slovensku dlhoročnú tradíciu. V súčasnosti približne 85 % bytových domov je zásobovaných teplom takýmto spôsobom. Teplo sa dodáva z rozdielnych sústav tepelných zariadení. Tieto sústavy sa líšia veľkosťou aj rôznou technológiou výroby tepla. Sú to malé domové kotolne, blokové kotolne zásobujúce teplom niekoľko objektov alebo veľké sústavy tepelných zariadení zásobujúce teplom prevažnú časť odberateľov v príslušnom meste.

106.	Teplárne a rozvodné siete sú vo vlastníctve štátu, miest a mestských častí alebo v súkromnom vlastníctve. Niektoré mestá už predali svoju tepelnú infraštruktúru súkromným teplárenským spoločnostiam, ktoré sú špecializované na výrobu a rozvod tepla. 

107.	Mestá, ktoré si tepelnú infraštruktúru ponechali vo vlastníctve, spravidla vyrábajú a dodávajú teplo vo vlastnej réžií, prostredníctvom bytových družstiev a pod. alebo prostredníctvom verejnej súťaže (tendrov) prenajímajú technické zariadenia na výrobu a rozvod tepla súkromným teplárenským spoločnostiam. Prenájom týchto zariadení je dohodnutý na dobu určitú, napríklad na [............] a viac rokov, alebo na dobu neurčitú.  

108.	Ohľadne vlastníckych pomerov výrobcov a dodávateľov tepla úrad z informácií zaslaných od Úradu pre reguláciu sieťových odvetví (ďalej len „ÚRSO“) listom, ktorý bol zaevidovaný úradom dňa 19.08.2011 pod číslom 3254/2011, zistil, že 6 teplární je vlastnených štátom, a to Bratislavská teplárenská, a.s., Trnavská teplárenská, a.s., Martinská teplárenská, a.s., Žilinská teplárenská, Zvolenská teplárenská, a.s. a Tepláreň Košice, a.s., pričom tieto teplárne sa podieľajú 14 % na celkových dodávkach tepla v Slovenskej republike. V liste od ÚRSO sa ďalej uvádza: „Ostatné sústavy tepelných zariadení sú vo vlastníctve miest a obcí alebo vo vlastníctve právnických a fyzických osôb. Na tepelných zariadeniach vo vlastníctve miest a obcí podnikajú v prevažnej miere nájomcovia.“ „... právnické a fyzické osoby (podnikatelia v tepelnej energetike), ktorí majú k tepelnému zariadeniu vlastnícky alebo nájomný vzťah, zabezpečujú 86 % dodávok tepla.“ 

109.	Ako sa uvádza v predmetnom liste doručenom úradu od ÚRSO, počet dodávateľov tepla v Slovenskej republike je približne 330, pričom ročná dodávka tepla predstavuje približne 16 000 GWh. K 31.12.2010 vydal ÚRSO celkom 365 platných povolení v tepelnej energetike, pričom 309 povolení sa týkalo výroby a rozvodu tepla, 29 povolení výroby tepla a 27 povolení rozvodu tepla (zdroj: web stránka ÚRSO).

110.	Sektor tepelnej energetiky je regulovaný. Podľa zákona o tepelnej energetike a zákona o regulácii podnikať v tepelnej energetike možno len na základe povolenia a s regulovanou cenou dodávaného tepla. Povolenie na činnosť, ako aj regulácia cien, je v pôsobnosti ÚRSO. Cenovej regulácii podlieha výroba, distribúcia a dodávka tepla. Cena tepla sa určuje spôsobom výpočtu maximálnej ceny tepla. Určený spôsob výpočtu maximálnej ceny tepla vychádza z nákladovej metódy. Určuje sa variabilná zložka a fixná zložka ceny tepla.

111.	Cenu tepla najviac ovplyvňuje cena paliva. Do ceny tepla vstupuje cena paliva v priemere asi 53 %-ami. V prípade tepla vyrobeného zo zemného plynu predstavujú náklady na palivo až okolo 65 %.

112.	Cena zemného plynu určeného na výrobu tepla pre domácnosti je taktiež regulovaná. Z toho dôvodu variabilná zložka ceny tepla sa určuje osobitne pre domácnosti a osobitne pre ostatných odberateľov.

113.	Od roku 2009 sa zmenili energetické jednotky, v ktorých sa vyjadrujú jednotlivé zložky ceny. Zaviedla sa kategória regulačného príkonu. Fixná zložka ceny tepla sa určuje na regulačný príkon, čím sa prakticky cena tepla stabilizovala. Zamedzil sa rast fixných nákladov s výnimkou prípadov investovania do zefektívnenia výroby a distribúcie tepla.

114.	Najvýznamnejšou legislatívnou zmenou v poslednom období bolo zavedenie motivačného stimulu na zvyšovanie využívania obnoviteľných zdrojov energie pri výrobe tepla. Táto motivácia spočíva v neregulovanej výške zisku v cene tepla pre dodávateľov, ktorí zabezpečujú výrobu tepla s minimálne 20 %-ným podielom obnoviteľných zdrojov energie.

115.	Vychádzajúc z informácií predložených úradu od ÚRSO úrad zistil, že teplo určené pre CZT sa v Slovenskej republike vyrába najmä zo zemného plynu, avšak jeho podiel za sledované obdobie rokov 2008 až 2010 klesal. Nasledujúca tabuľka znázorňuje podiel spotreby jednotlivých druhov palív na výrobu tepla určeného pre CZT (v %):

	Plyn	Uhlie	Olej	Biomasa 	
2008	72,0	22,0	0,3	5,7	
2009	67,6	22,9	0,2	9,3	
2010	67,0	21,0	0,3	11,7	
Zdroj: Úrad pre reguláciu sieťových odvetví  

Ohľadne ďalšieho vývoja spotreby jednotlivých druhov palív na výrobu tepla určeného pre CZT sa v liste doručenom úradu od ÚRSO uvádza: „Predpokladáme, že v nasledujúcich cca piatich rokoch sa bude podiel biomasy mierne zvyšovať. Tento predpoklad vychádza zo zvyšujúcej sa ceny zemného plynu a do určitej miery aj z legislatívnej podpory využívania obnoviteľných zdrojov energie, ktorý je upravený zákonom č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov. Tento zákon ustanovuje doplatok za výrobu elektriny vyrobenú z obnoviteľných zdrojov energie a tým umožňuje predávať elektrinu s vyššou cenou ako je trhová. Nakoľko podporovaná elektrina musí byť vyrobená v kombinovanej výrobe elektriny a tepla, má to prirodzene dopad aj na dodávku tepla z biomasy.“

116.	Teplárne, ktoré vyrábajú teplo určené pre CZT, dodávajú teplo domácnostiam a ostatným odberateľom (napríklad školy, banky, poskytovatelia služieb a pod.). Ako vyplýva z listu doručeného úradu od ÚRSO, z celkových dodávok tepla určeného pre CZT predstavujú 52 % dodávky tepla pre domácnosti a 48 % pre ostatných odberateľov, pričom ÚRSO predpokladá, že vývoj tohto pomeru by sa v budúcnosti nemal zásadne meniť.

117.	Nasledujúca tabuľka uvádza celkový objem dodaného tepla v Slovenskej republike za sledované obdobie rokov 2008 až 2010:

	Objem dodaného tepla v MWh	
2008	18 281 029	
2009	16 486 436	
2010	15 643 390	
Zdroj: Úrad pre reguláciu sieťových odvetví  

118.	Vychádzajúc z informácií ÚRSO ohľadne počtu a štruktúre vydaných povolení v oblasti tepelná energetika, ktoré úrad uvádza v bode 109. tohto rozhodnutia, je možné konštatovať, že väčšina výrobcov tepla sa zároveň zaoberá aj dodávkou tepla konečným odberateľom, pričom úrad odhaduje, že sa jedná o 80 – 90 % všetkých spoločností pôsobiacich v tepelnej energetike. Niektoré spoločnosti pôsobia iba v oblasti výroby tepla, napr. PPC Power, a.s., Magnetová 12, 831 04 Bratislava, IČO: 36 822 621 (ďalej len „PPC Power“) a vyrobené teplo predávajú spoločnostiam, ktoré sa zaoberajú dodávkou tepla konečným odberateľom a niektoré spoločnosti pôsobia iba v oblasti dodávok tepla konečným odberateľom.

Charakteristika účastníkov koncentrácie 

119.	GDF Suez prostredníctvom spoločností COFELY, PRS, RT, THM a LMT vyrába a rozvádza teplo v Slovenskej republike v nasledujúcich mestách: (1) Bratislava, (2) Moldava nad Bodvou, (3) Liptovský Mikuláš, (4) Brezová pod Bradlom, a to nasledovne:

•	COFELY vyrába a rozvádza teplo v Bratislave a v Brezovej pod Bradlom;
•	RT vyrába a rozvádza teplo v Bratislave - Rači,
•	PRS vyrába a rozvádza teplo v Bratislave - Ružinove,
•	THM vyrába a rozvádza teplo a elektrickú energiu v Moldave nad Bodvou,
•	LMT vyrába a rozvádza teplo v Liptovskom Mikuláši.

120.	Nadobúdaní podnikatelia TERMMING, Službyt a SKAL & CO  vyrábajú a rozvádzajú teplo v Slovenskej republike v nasledujúcich mestách: (1) Bratislava, (2) Malacky, (3) Stupava, (4) Senica, (5) Skalica, (6) Gbely, a to nasledovne:

•	TERMMING vyrába a rozvádza teplo v siedmich mestských častiach Bratislavy (hlavne v Starom meste a vo Vrakuni), v Malackách a v Stupave,
•	Službyt vyrába a rozvádza teplo v Senici,
•	SKAL & CO vyrába a rozvádza teplo v Skalici a v Gbeloch.

121.	Ako je uvedené vyššie COFELY dodáva teplo prostredníctvom [.................................] v obchodnom centre Eurovea a v Brezovej pod Bradlom, RT dodáva teplo v mestskej časti Rača prostredníctvom [...............................................................................................................], PRS pôsobí v mestskej časti Ružinov prostredníctvom [.......................................................................................................................................................................], THM dodáva teplo prostredníctvom [........................................] v Moldave nad Bodvou a LMT dodáva teplo prostredníctvom [...................] v Liptovskom Mikuláši.

122.	Ako sa uvádza v oznámení koncentrácie, v oblasti pôsobenia spoločnosti COFELY [...........................................................................] so sieťou spoločnosti COFELY. Prepojenie príslušných rozvodných sietí [.................................................................................................................................................................................................................................]. V [......................................................................], kde pôsobí spoločnosť RT [...................................................................]. V oblasti pôsobenia spoločnosti PRS [...................................................................................................................]. [...........................................................................................................................................................................................................................................................]. V oblasti pôsobenia spoločnosti LMT [............................................] a v oblasti pôsobenia spoločnosti THM [................................................].

123.	Z nadobúdaných spoločností spoločnosť TERMMING dodáva teplo prostredníctvom [.....................................] v Stupave a prostredníctvom [.................................................................................] v Malackách. V Bratislave pôsobí [.........................................................................................................................................................................................................................................................................................................................................................................................................................................................................................................................]. Službyt dodáva teplo prostredníctvom [................................................................................................................] v Senici. SKAL & CO dodáva teplo prostredníctvom [...................................................................................................................................................................................................................................................] v Skalici.

124.	V oblasti pôsobenia spoločnosti TERMMING [.............................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................]. V Stupave a Malackách, kde spoločnosť TERMMING pôsobí [..............................................................................]. V oblasti pôsobenia spoločností Službyt a SKAL & CO [.......................................................................................................................].

125.	Podnikateľ GDF Suez vo svojich spoločnostiach COFELY, PRS, RT, THM a LMT v roku 2010 používal na výrobu tepla [.......................................................................................................................]. O type paliva, ktoré na výrobu tepla bolo použité rozhodli [...................................................].

126.	Spoločnosť TERMMING používala v roku 2010 na výrobu tepla [.......................................................................................................................]. Spoločnosť SKAL & CO používala v roku 2010 na výrobu tepla [..................] a spoločnosť Službyt používala v roku 2010 na výrobu tepla [.....................................................]. O type paliva, ktoré na výrobu tepla bolo použité v nadobúdaných spoločnostiach rozhodli [............................................].

127.	Dodávateľmi paliva v spoločnostiach nadobúdateľa boli [.........................................................................................................................].

128.	Dodávateľmi paliva v nadobúdaných spoločnostiach boli [............................................................................................................................].

129.	Typickými zákazníkmi účastníkov koncentrácie sú poskytovatelia facility manažmentu, mestské časti, bytové družstvá a združenia alebo iní vlastníci (zväčša obytných) budov. Konečných odberateľov možno rozdeliť na dve skupiny, a to na domácnosti a na ostatných odberateľov iných ako domácnosti. Spoločnosti nadobúdateľa dodávajú teplo prevažne [...........................................................................................]. Nadobúdané spoločnosti dodávajú teplo prevažne [............................................................................................................................].

130.	Vychádzajúc z informácií predložených úradu v oznámení koncentrácie úrad zistil, že účastníci koncentrácie nedodávajú teplo odberateľom, ktorí sú napojení na tepelnú rozvodnú sieť iného výrobcu tepla. Ani jedna spoločnosť nepôsobí len v oblasti výroby tepla, ale vyrobené teplo na základe zmluvy o dodávke a odbere tepla dodávajú odberateľom, ktorí ho používajú pre vlastnú spotrebu alebo odberateľom (napr. bytové družstvá), ktorí teplo rozpočítavajú konečným spotrebiteľom – domácnostiam. Niektoré spoločnosti účastníkov koncentrácie teplo aj nakupujú od výrobcu tepla za účelom dodávok tepla pre konečných odberateľov, napríklad podnikateľ [.................................................................................................................................................................................................................................................].
        Identifikácia relevantného trhu v oblasti výroby a rozvodu tepla 

131.	Oznamovateľ koncentrácii sa ohľadne identifikácie tovarového relevantného trhu v oznámení predmetnej koncentrácie odvoláva na rozhodnutia úradu číslo  2000/FH/2/1/77 zo dňa 10. 04. 2000, číslo 2003/FH/3/1/219 zo dňa 22. 09. 2003 a číslo 2009/FV/3/1/003 zo dňa 06. 02. 2009, pričom ako tovarový relevantný trh označil výrobu a rozvod tepla.

132.	Z hľadiska toho, či existuje iný spôsob dodávky tepla ako je CZT, ktorý by bol zhodný alebo vzájomne zastupiteľný s CZT, úrad zistil, že zmena CZT na iný zdroj tepla je možná, avšak ako napríklad uvádza na svojej web stránke Slovenský zväz výrobcov tepla, zmena CZT na miestny zdroj tepla si vyžaduje značné investície a vo väčšine prípadov nie je ekonomicky efektívna. Vzhľadom na vyššie uvedené úrad považoval CZT za samostatný tovar, ktorý nie je zhodný a ani vzájomne zastupiteľný s individuálnym zdrojom tepla.

133.	Keďže existujú spoločnosti, ktoré sa nezaoberajú výrobou a predajom tepla, ale iba dodávkami nakúpeného tepla konečným odberateľom tepla, bolo by možné výrobu a predaj tepla na jednej strane a dodávky nakúpeného tepla konečným odberateľom tepla na strane druhej identifikovať ako samostatné tovarové relevantné trhy.

134.	Avšak vzhľadom na to, že ako je uvedené v bodoch 149., 151., 155. a 182. tohto rozhodnutia, predmetnou koncentráciou nedochádza k vytvoreniu alebo posilneniu dominantného postavenia podnikateľa GDF Suez v oblasti výroby a dodávok tepla určeného pre CZT, ktorého dôsledkom sú významné prekážky efektívnej hospodárskej súťaže, v prípade predmetnej koncentrácie nebolo potrebné zaoberať sa presnou identifikáciou tovarového relevantného trhu v oblasti výroby a dodávok tepla, čo nemalo a ani nemohlo mať vplyv na vecnú správnosť posúdenia dôsledkov predmetnej koncentrácie na podmienky efektívnej hospodárskej súťaže v predmetnej oblasti.

135.	Ohľadne priestorového relevantného trhu sa v Oznámení koncentrácie uvádza, že výrobu a rozvod tepla je možné analyzovať z dvoch hľadísk:

1) Z hľadiska miestnych (lokálnych) monopolov, keďže nie je možné, aby ktorékoľvek dve (alebo viaceré) teplárenské spoločnosti dodávali teplo zároveň tomu istému odberateľovi, keďže to neumožňujú právne predpisy upravujúce sektor výroby a rozvodu tepla v Slovenskej republike. Oznamovateľ koncentrácie taktiež uviedol prípad Európskej komisie SYDKFAT/GRANINGE č. COMP/M.3268, podľa ktorého: "Teplo je distribuované prostredníctvom oddelených sietí vlastnených lokálnym distribútorom. Odlišné siete zahŕňajú odlišné priestorové oblasti a nemôžu byť prepojené navzájom. Sydkraft pripustil, že ... sú oddelené tovarové relevantné trhy – v súvislosti s predchádzajúcimi rozhodnutiami Komisie – a zahŕňa oblasti pokrývajúce príslušné siete. Sydkraft ďalej uviedol, že každá individuálna sieť vytvára relevantný priestorový trh, kde každý operátor siete využíva to, že je de facto monopolom." Na základe vyššie uvedeného, ako aj vzhľadom na skutočnosti uvedené v rozhodnutí úradu číslo 2009/FV/3/1/003 zo dňa 06.02.2009, oznamovateľ koncentrácie identifikoval priestorový relevantný trh ako územie, kde sa nachádzajú príslušné zariadenia, t.j. teplárne a príslušné rozvodné siete, ktoré tvoria samostatné priestorové relevantné trhy.

2) Z hľadiska tendrov ako územie Slovenskej republiky, pričom oznamovateľ koncentrácie sa v oznámení koncentrácie odvoláva na rozhodnutie úradu číslo 2009/FV/3/1/003 zo dňa 06.02.2009, v ktorom úrad uviedol: „Vzhľadom na to, že prenájom výrobní tepla a k tomu prislúchajúcich rozvodných sietí možno získať na základe verejnej súťaže […],Úrad posunul posudzovanie uvedenej koncentrácie aj do ďalšej roviny […], t.j. účasti jednotlivých teplárenských spoločností vo vypísaných tendroch na prevádzkovanie rozvodných sietí a výrobní tepla. Z odpovedí prieskumu úradu vyplýva, že niektoré teplárenské spoločnosti, ktoré pôsobia na území mesta Bratislava, sa uchádzajú aj o tendre, ktoré sa uskutočňujú i na ostatnom území Slovenskej republiky. Zároveň niektoré z uvedených bratislavských teplárenských spoločností už vykonávajú svoju činnosť v oblasti výroby a rozvodu tepla aj v ostatných mestách Slovenskej republiky. […] Vzhľadom k tomu, že teplárenské spoločnosti sa vo všeobecnosti zúčastňujú tendrov na celom území Slovenska, je zrejmé, že úrad by rozšíril priestorový relevantný trh minimálne na celé územie Slovenskej republiky." .... „V prípade, ak by sa na posudzovanú koncentráciu hľadelo z pohľadu tendrov, bolo by zrejmé, že ide o odlišný pohľad, oproti rovine prirodzených monopolov. V prípade tendrov si totiž teplárenské spoločnosti navzájom konkurujú z hľadiska účasti na tendroch v oblasti výroby a rozvodu tepla a teda v tomto momente existuje medzi nimi súťaž." ... „Z odpovedí prieskumu Úradu vyplýva, že [...] teplárenské spoločnosti pôsobiace na území mesta Bratislava sa zúčastňujú tendrov na prenájom výrobní tepla a rozvodných sietí tepla aj na ostatnom území Slovenskej republiky. Teplárenské spoločnosti pôsobiace na celom území Slovenskej republiky sa väčšinou zúčastňujú tendrov na prenájom výrobní tepla a rozvodných sietí tepla v rámci celého územia Slovenskej republiky." Oznamovateľ koncentrácie ohľadne identifikácie priestorového relevantného trhu taktiež uviedol, že vzhľadom na to, že predmetná koncentrácia nevyvoláva žiadne súťažné obavy na žiadnom trhu v Slovenskej republike, je možné ponechať presnú definíciu priestorového relevantného trhu otvorenú.

136.	Z informácií, ktoré úrad získal v predmetnom správnom konaní vyplýva, že sektor tepelnej energetiky patrí k sieťovým odvetviam, ktoré sú charakteristické ekonomickou neefektívnosťou budovania viacerých rozvodných sietí paralelne blízko seba. Teplárenské spoločnosti vykonávajú svoje aktivity len v rámci určitého územia, ktoré je dané lokalizáciou ich príslušnej infraštruktúry.

137.	Taktiež z rozhodovacej praxe ÚRSO vyplýva, že ÚRSO nevydáva povolenia na výrobu a rozvod tepla na jedno územie, ktoré je dané príslušnou infraštruktúrou, viacerým subjektom.
138.	Z vyššie uvedeného vyplýva, že tam, kde je dodávateľ tepla vlastníkom rozvodnej siete, ktorou sa teplo po odberné miesto dodáva konečnému odberateľovi a zároveň je vlastníkom zariadenia, ktoré teplo vyrába, možnosť prechodu odberateľa tepla od jedného výrobcu tepla k druhému de facto neexistuje.

139.	V prípadoch, kedy zariadenie na výrobu tepla a/alebo kedy rozvodná sieť, ktorou sa teplo po odberné miesto dodáva konečnému odberateľovi, sa prenajíma, je možné v procese výberu prenajímateľa príslušného zariadenia zmeniť dodávateľa tepla. Dĺžka nájmu a zmlúv na dodávku tepla prostredníctvom CZT je napríklad [...................] a viac rokov.

140.	Vychádzajúc z vyššie uvedeného by bolo možné priestorový relevantný trh identifikovať v oblasti výroby a rozvodu tepla z dvoch hľadísk: (1) z hľadiska územia, kde podnikatelia vyrábajú teplo, resp. kam teplo rozvádzajú, čo je dané ich infraštruktúrou, resp. v prípadoch, kedy by bolo možné a ekonomicky efektívne prepojiť infraštruktúry výrobcov tepla, resp. dodávateľov tepla, by sa jednalo o územia viacerých výrobcov tepla, resp. dodávateľov tepla,  (2) z hľadiska celého územia Slovenskej republiky vzhľadom na existenciu tendrov.

141.	Avšak vzhľadom na to, že ako je uvedené v bodoch 149., 151., 155. a 182. tohto rozhodnutia, predmetnou koncentráciou nedochádza k vytvoreniu alebo posilneniu dominantného postavenia podnikateľa GDF Suez v oblasti výroby a rozvodu tepla, ktorého dôsledkom sú významné prekážky efektívnej hospodárskej súťaže, nebolo potrebné zaoberať sa presnou identifikáciou priestorového relevantného trhu výroby a rozvodu tepla, čo nemalo a ani nemohlo mať vplyv na vecnú správnosť posúdenia dôsledkov predmetnej koncentrácie na podmienky efektívnej hospodárskej súťaže v predmetnej oblasti.

Dopad koncentrácie na hospodársku súťaž v oblasti výroby a rozvodu tepla

142.	Vzhľadom na to, že obaja účastníci koncentrácie pôsobia v oblasti výroby a rozvodu tepla a podnikateľ GDF Suez nepriamo – prostredníctvom Slovenského plynárenského priemyslu pôsobí v oblasti dodávok zemného plynu, pričom zemný plyn v Slovenskej republike je základným zdrojom na výrobu tepla, úrad posudzoval dopady predmetnej koncentrácie na podmienky hospodárskej súťaže z hľadiska horizontálneho, ako aj z hľadiska vertikálneho.

1. Horizontálne hľadisko

143.	Z hľadiska horizontálneho posúdenia dopadov predmetnej koncentrácie úrad zobral do úvahy, že účastníci koncentrácie súčasne vyrábajú a rozvádzajú teplo v meste Bratislava, pričom v ostatných mestách účastníci koncentrácie súčasne nevyrábajú a ani nerozvádzajú teplo, a teda predmetnou koncentráciou sa pôsobnosť podnikateľa GDF Suez rozšíri o pôsobnosť v Slovenskej republike v mestách Malacky, Stupava, Senica, Skalica a Gbely.

144.	Vzhľadom na vyššie uvedené sa úrad bližšie zaoberal výrobou a rozvodom tepla v meste Bratislava, ako aj v Slovenskej republike.

Výroba a rozvod tepla v meste Bratislava

145.	Na území mesta Bratislava pôsobí v oblasti výroby tepla 13 podnikateľov, a to:

1.	PPC Power;
2.	Bratislavská teplárenská, a.s., Bajkalská 21/A, 829 05 Bratislava, IČO: 35 823 542 (ďalej len „BAT“); 
3.	TERMMING; 
4.	KOMTERM, a.s., Na stanicu 22, 010 09 Žilina, IČO: 35 792 604 (ďalej len „Komterm“);
5.	TENERGO Brno, a.s. organizačná zložka zahraničnej osoby, Hečkova 2, 036 01 Martin, IČO: 37 803 484 (ďalej len „Tenergo“),
6.	Prvá teplárenská,  Nám. Sv. Martina 9, 908 51 Holíč, IČO: 36 227 528 (ďalej len „Prvá teplárenská“);
7.	BES s.r.o., Furmanská 2, 841 03 Bratislava, IČO: 35 752 165 (ďalej len „BES“);
8.	NOVBYT, s.r.o., Hálkova 11 , 831 03 Bratislava, IČO: 31 369 332 (ďalej len NOVBYT“);
spoločnosti GDF Suez: 
9.	RT;
10.	PRS; 
11.	COFELY; 
spoločnosti patriace do ekonomickej skupiny Dalkia  – energetickej divízie skupiny Veolia Environment: 
12.	Dalkia, a.s., Einsteinova 25, 851 01 Bratislava, IČO: 35 702 257 (ďalej len „Dalkia BA“); 
13.	Dalkia PB. 

146.	Z informácií uvedených na web stránke ÚRSO úrad zistil nasledujúce informácie o počte zdrojov a o inštalovanom výkone jednotlivých výrobcov tepla v meste Bratislava, pričom inštalovaný výkon je možné chápať ako maximálnu kapacitu výroby tepla:

Výrobca tepla	Počet zdrojov	Inštalovaný výkon 
MW	
BAT	5	734,5	
Dalkia spolu
  Dalkia BA
  Dalkia PB	55
38
17	547,7
486,9
60,8	
PPC Power	1	273,0	
TERMMING	84	107,5	
GDF Suez spolu
   RT
   PRS
   COFELY	45
8
33
4	70,3
38,9
20,6
10,8	
Tenergo	3	34,8	
NOVBYT	8	10,8	
BES	3	16,2	
Prvá teplárenská	2	3,8	
Komterm	2	2,1	
SPOLU	208	1801,0	
   	Zdroj: Úrad pre reguláciu sieťových odvetví

147.	Vychádzajúc z vyššie uvedených informácií úrad zistil podiel inštalovaného výkonu tepelných zariadení jednotlivých výrobcov tepla na celkovom inštalovanom výkone všetkých výrobcov tepla v meste Bratislava:

Výrobca tepla	Inštalovaný výkon 
v %	
BAT	40,8	
Dalkia spolu 
  Dalkia BA
  Dalkia PB  	30,4
27,0
3,4	
PPC Power	15,2	
TERMMING	6,0	
GDF Suez spolu
   RT
   PRS
   COFELY	3,9
2,2
1,1
0,6	
Tenergo	1,9	
BES	0,9	
NOVBYT	0,6	
Prvá teplárenská	0,2	
Komterm	0,1	
SPOLU	100,0	
Zdroj: výpočet úradu

148.	Vychádzajúc z informácií uvedených v tabuľke je možné konštatovať, že najväčšiu kapacitu výroby tepla má podnikateľ BAT so  40,8 %-ným podielom na celkovej kapacite výrobcov tepla v meste Bratislava, ďalej nasleduje podnikateľ Dalkia s 30,4 %-ným podielom, PPC Power s 15,2 %-ným podielom, TERMMING so 6 %-ným podielom, GDF Suez s 3,9 %-ným podielom, Tenergo s 1,9 %-ným podiel, BES s 0,9 %-ným podielom, NOVBYT s 0,6 %-ným podielom, Prvá teplárenská s 0,2 %-ným podielom a Komterm s 0,1 %-ným podielom na celkovej kapacite výroby tepla predmetných výrobcov tepla v meste Bratislava.

149.	Vzhľadom na to, že výrobcovia tepla podnikateľa GDF Suez (RT, PRS a COFELY) pred koncentráciou [...............] teplo podnikateľovi TERMMING na dodávku tepla konečnému odberateľovi a naopak - podnikateľ TERMMING ako výrobca tepla pred koncentráciou [nedodával] teplo podnikateľovi GDF Suez (konkrétne podnikateľom RT, PRS a COFELY) na dodávku tepla konečnému odberateľovi, úrad zistil, že predmetnou koncentráciou nedochádza k zníženiu počtu nezávislých výrobcov tepla určeného pre konečných odberateľov podnikateľa GDF Suez (konkrétne podnikateľov RT, PRS a COFELY) a ani pre konečných odberateľov podnikateľa TERMMING, pričom vychádzajúc z vyššie uvedených podielov kapacity výroby tepla účastníkov koncentrácie ako výrobcov tepla v Bratislave na celkovej kapacite výroby tepla predmetných výrobcov tepla v meste Bratislava, úrad zistil, že predmetnou koncentráciou nedochádza k vytvoreniu alebo posilneniu dominantného postavenia podnikateľa GDF Suez v oblasti výroby tepla v meste Bratislava, ktorého dôsledkom sú významné prekážky efektívnej hospodárskej súťaže na relevantnom trhu. 

150.	Ohľadne dodávky nakúpeného tepla konečným odberateľom je možné konštatovať, že pred koncentráciou každá rozvodná sieť jednotlivých účastníkov koncentrácie, ktorí dodávali teplo konečnému odberateľovi, predstavuje lokálny monopol, a teda pred koncentráciou medzi účastníkmi koncentrácie v predmetnej oblasti neprebiehala a ani nemohla prebiehať hospodárska súťaž, a teda predmetnou koncentráciou nedochádza k zníženiu počtu nezávislých dodávateľov tepla konečnému odberateľovi.

151.	Vychádzajúc z vyššie uvedeného úrad zistil, že predmetnou koncentráciou nedochádza k posilneniu dominantného postavenia podnikateľa GDF Suez v oblasti rozvodu tepla konečným odberateľom v jednotlivých častiach mesta Bratislavy, v ktorých majú podnikatelia RT, PRS, COFELY a TERMMING umiestnenú rozvodnú sieť určenú na dodávky tepla konečným odberateľom, ktorého dôsledkom sú významné prekážky efektívnej hospodárskej súťaže na relevantnom trhu.

Výroba a rozvod tepla v Slovenskej republike

152.	Z hľadiska celého územia Slovenskej republiky oznamovateľ koncentrácie v oznámení koncentrácie uviedol za roky 2008 až 2010 nasledujúce odhady podielov účastníkov koncentrácie, ako aj svojich najväčších konkurentov v oblasti výroby a rozvodu tepla, a to nasledovne: (1) spoločnosti patriace do skupiny Dalkia, (2) STEFE SK, a. s., so sídlom Na Troskách 26, 974 01 Banská Bystrica (ďalej len „Stefe“), (3) GGE a.s., so sídlom Pekná cesta 6, 834 03 Bratislava (ďalej len „GGE“), (4) Energiecomfort Energie und Gebaudemanagement GmbH, so sídlom Thomas-Kleistl-Platz 15, Viedeň 1030, Rakúsko (ďalej len „EEG“):
%
	2008	2009	2010	
COFELY	[0-5]	[0-5]	[0-5]	
RT	[0,27]	[0-5]	[0-5]	
PRS	[1,93]	[0-5]	[0-5]	
THM	[0,18]	[0-5]	[0-5]	
LMT	[0,00]	[0-5]	[0-5]	
TERMMING	[1,85]	[0-5]	[0-5]	
Službyt	[0,55]	[0-5]	[0-5]	
SKAL & CO	[0,40]	[0-5]	[0-5]	
SPOLU	[5-10]	[5-10]	[5-10]	
Dalkia	[10-20]	[10-20]	[10-20]	
Stefe	[5-10]	[5-10]	[5-10]	
GGE	[0-5]	[0-5]	[0-5]	
EEG	[5-10]	[5-10]	[5-10]	
Iní	[60-70]	[60-70]	[60-70]	
Zdroj: Oznámenie koncentrácie

153.	V oznámení koncentrácie boli taktiež uvedené nasledujúce objemy dodávok tepla najväčších súkromných dodávateľov tepla v Slovenskej republike v roku 2009: 

	Dodávateľ tepla	Objem dodaného tepla
GWh	
1.	[...]	[...]	
2.	[...]	[...]	
3.	[...]	[...]	
4.	[...]	[...]	
5.	[...]	[...]	
6.	[...]	[...]	
Zdroj: Oznámenie koncentrácie

154.	Vychádzajúc z vyššie uvedených informácií úrad vypočítal podiel objemu dodávok tepla jednotlivých najväčších súkromných dodávateľov tepla v Slovenskej republike a celkovom objeme nimi dodaného tepla, a to nasledovne:
										%
	Dodávateľ tepla		
1.	[...]	[40-50]	
2.	[...]	[20-30]	
3.	[...]	[10-20]	
4.	[...]	[10-20]	
5.	[...]	[5-10]	
6.	[...]	[5-10]	
SPOLU	100,0	
Zdroj: výpočet úradu na základe informácií uvedených v oznámení koncentrácie

155.	Vychádzajúc z informácií uvedených v Oznámení koncentrácie vzhľadom na podiel GDF Suez po realizácii predmetnej koncentrácie, ktorý v oblasti výroby a rozvodu tepla v Slovenskej republike z hľadiska všetkých dodávateľov tepla bude [5-10] % a z hľadiska najväčších súkromných dodávateľov tepla bude [20-30] %, pričom najväčšími konkurentmi podnikateľa GDF Suez v predmetnej oblasti budú najmä [Dalkia] s podielom [40-50] % a [Stefe] s podielom [20-30] %, úrad zistil, že predmetnou koncentráciou nedochádza k vytvoreniu alebo posilneniu dominantného postavenia podnikateľa GDF Suez v oblasti výroby a rozvodu tepla v Slovenskej republike, ktorého dôsledkom sú významné prekážky efektívnej hospodárskej súťaže na relevantnom trhu.

2. Vertikálne hľadisko

156.	Ako je uvedené v bode 115. tohto rozhodnutia, teplo určené na CZT sa v Slovenskej republike vyrába najmä zo zemného plynu, pričom podnikateľ GDF Suez prostredníctvom podnikateľa SPP je najväčším dodávateľom zemného plynu v Slovenskej republike. Vzhľadom na túto skutočnosť úrad zisťoval, či nadobudnutím výrobcov a dodávateľov tepla pre CZT – podnikateľov TERMMING, Službyt, SKAL & CO podnikateľom GDF Suez, ktorý kontroluje podnikateľov zaoberajúcich sa výrobou a rozvodom tepla pre CZT – podnikateľov COFELY, RT, PRS, THM a LMT,  sa neuzavrie trh pre dodávateľov zemného plynu a/alebo či nedôjde k diskriminácii ostatných výrobcov tepla pre CZT zo zemného plynu pri dodávkach zemného plynu na výrobu tepla.

157.	Na možnosť diskriminácie výrobcov tepla, ktorí vyrábajú teplo zo zemného plynu, pri dodávkach zemného plynu poukazoval podnikateľ [...], ktorý v liste zaevidovanom úradom pod číslom [...] dňa [...] namietal, že [................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................]. 

158.	Oznamovateľ koncentrácie v liste zaevidovanom úradom pod číslom 3641/2011 dňa 21.09.2011 uviedol, že podľa stanov podnikateľa SPP môže podnikateľ SPP uzatvárať zmluvy s ktoroukoľvek spriaznenou spoločnosťou iba v rámci nezávislých a štandardných trhových podmienok, pričom akékoľvek zmluvy so spriaznenými stranami uzatvorené za iných ako nezávislých a štandardných trhových podmienok musia byť schválené väčšinou členov predstavenstva podnikateľa SPP, ktorá môže byť dosiahnutá len v prípade, že zástupcovia Fondu národného majetku Slovenskej republiky (ďalej len „FNM SR“) by súhlasne hlasovali a taktiež podľa stanov spoločnosti SPP akékoľvek zmluvy, ktorých hodnota presahuje 165 000 EUR, musia byť schválené dozornou radou podnikateľa SPP, ktorá je kontrolovaná FNM SR.

159.	Na základe týchto skutočností v spojení s pravidlami súťažného práva podľa oznamovateľa predmetnej koncentrácie nemôže dochádzať k diskriminácii vo vzťahu k odberateľom podnikateľa SPP.

160.	Taktiež v predmetnom liste sa uvádza, že [..................................................................................................................................................................................................................................................................................................................................................................................................................................................................................................................................................................................................................................................].

161.	Podľa oznamovateľa koncentrácie na nezávislosť dodávok zemného plynu výrobcom tepla patriacim do energetickej divízie GDF Suez poukazuje aj skutočnosť, že napríklad podnikateľ COFELY po nadobudnutí kontroly podnikateľom GDF Suez v roku 2009 vybudovala tepelné zariadenie na spaľovanie biomasy v Liptovskom Mikuláši (dokončené v novembri 2010), v Brezovej pod Bradlom (predpokladaný termín dokončenia: december 2011).

162.	Zároveň cenová regulácia podľa oznamovateľa koncentrácie zabraňuje dodávateľom diskriminácii a zvyšovaniu cien voči odberateľom, keďže v Slovenskej republike sú regulované tak ceny tepla, ako aj maximálne ceny dodávok zemného plynu (i) odberateľom v domácnostiach, (ii) výrobcom tepla na výrobu tepla pre odberateľov v domácnostiach a (iii) dodávateľmi poslednej inštancii.

163.	Stratégiou nadobúdanej skupiny podľa oznamovateľa koncentrácie je hľadanie nových technologických riešení, ktoré sú primárne zamerané na zníženie cien tepla s cieľom udržať si odberateľov a to jednak budovaním tepelných zariadení na spaľovanie biomasy a budovanie tzv. kogeneračných jednotiek (zariadení na kombinovanú výrobu tepla a elektriny zároveň).

164.	V neposlednom rade oznamovateľ koncentrácie uviedol, že [.................................................................................................................................................................................................................................................................................].

165.	Úrad, napriek novej stratégii podnikateľa GDF Suez v regióne, považoval za nevyhnutné zaoberať sa vertikálnym posúdením dôsledkov predmetnej koncentrácie, keďže úradu do zaslania tohto rozhodnutia neboli predložené dôkazy o realizácii novej stratégie podnikateľa GDF Suez.  

166.	Vychádzajúc z podkladov a informácií získaných úradom v predmetnom správnom konaní, ako aj z verejne prístupných informácií, úrad zistil nasledujúce skutočnosti ohľadne dodávok zemného plynu v SR.

167.	V oblasti prieskumu, výroby, uskladňovania, prepravy, distribúcie a dodávok zemného plynu je možné v Slovenskej republike vykonávať obchodnú činnosť len na základe licencie vydanej ÚRSO, pričom na oblasť dodávok zemného plynu sa vzťahuje najmä zákon č. 656/2004 Z. z. o energetike a o zmene niektorých zákonov v znení neskorších predpisov (ďalej len „zákon o energetike“) a zákon o regulácií.

168.	V Slovenskej republike k dátumu zaslania tohto rozhodnutia pôsobilo približne 100 dodávateľov zemného plynu. Podľa zákona o energetike si všetci odberatelia zemného plynu môžu slobodne vybrať svojho dodávateľa zemného plynu.

169.	Dovoz zemného plynu na slovenský trh od roku 1993 zabezpečuje podnikateľ SPP, ktorý zároveň odoberá aj prevažnú väčšinu zemného plynu vyťaženého na území Slovenskej republiky. Podnikateľ SPP ako vertikálne integrovaný podnik zabezpečuje nielen dovoz zemného plynu, ale aj jeho prepravu, distribúciu, dodávku a tiež ďalšie podporné služby na výkon týchto činností.

170.	V rámci liberalizačného procesu, ktorý sa začal v roku 2001, postupne došlo nielen k odčleňovaniu prepravných a distribučných aktivít podnikateľa SPP do nových dcérskych spoločností, ale aj k liberalizácii obchodu so zemným plynom.

171.	Dodávky zemného plynu na výrobu tepla určeného pre domácnosti podliehajú  cenovej regulácii. Podľa § 13 ods. 2 písm. b) zákona o regulácií je regulovaný subjekt povinný dodržiavať určený spôsob cenovej regulácie a uskutočňovať dodávky tovaru a služieb so schválenými alebo určenými cenami.

172.	Z hľadiska charakteru odberateľa, najmä vzhľadom na rozdielne objemy dodávok zemného plynu, ako aj charakteru spotreby zemného plynu, podmienok dodávok zemného plynu a požiadavky na ich flexibilitu, by bolo možné z hľadiska tovarovej identifikácie relevantného trhu dodávok zemného plynu určiť viaceré tovarové relevantné trhy, ako napríklad: dodávky/predaj zemného plynu pre obchodníkov so zemným plynom, dodávky/predaj zemného plynu pre veľkých priemyselných odberateľov, dodávky/predaj zemného plynu pre stredných a malých odberateľov (okrem domácností), dodávky/predaj zemného plynu pre domácnosti, prípadne dodávky/predaj zemného plynu pre výrobcov tepla určeného pre CZT, pričom podnikateľ SPP taktiež pôsobí v oblasti prepravy zemného plynu, v oblasti prieskumu a ťažby zemného plynu a v oblasti skladovania zemného plynu.

173.	Ohľadne priestorovej identifikácie relevantného trhu v oblastiach pôsobenia podnikateľa SPP so zemným plynom sa v oznámení koncentrácie uvádza, že sa jedná o národný trh, a teda ide o územie Slovenskej republiky.

174.	Ohľadne dodávok zemného plynu jednotlivým typom odberateľov je možné zvažovať ako priestorový relevantný trh územie Slovenskej republiky, prípadne aj užšie územie.

175.	Avšak vzhľadom na to, že tak ako je uvedené v bodoch 149., 151., 155. a 182. tohto rozhodnutia, predmetnou koncentrácie nedochádza k vytvoreniu alebo posilneniu dominantného postavenia podnikateľa GDF Suez prostredníctvom podnikateľa SPP v oblasti dodávok/predaja zemného plynu, ktorého dôsledkom sú významné prekážky efektívnej hospodárskej súťaže na relevantnom trhu, a ani k vytvoreniu alebo posilneniu dominantného postavenia podnikateľa GDF Suez v oblasti výroby a rozvodu tepla určeného pre CZT, ktorého dôsledkom sú významné prekážky efektívnej hospodárskej súťaže na relevantnom trhu, úrad necháva identifikáciu relevantných trhov, na ktorých pôsobí podnikateľ GDF Suez prostredníctvom podnikateľa SPP v oblasti dodávok/predaja zemného plynu otvorenú, čo nemalo a ani nemohlo mať vplyv na vecnú správnosť posúdenia dôsledkov predmetnej koncentrácie na podmienky hospodárskej súťaže.

176.	Vzhľadom na to, že podnikateľ GDF Suez prostredníctvom podnikateľa SPP je významným dodávateľom zemného plynu v Slovenskej republike aj napriek argumentom podnikateľa GDF Suez ohľadne toho, že podnikateľ GDF Suez nie je schopný diskriminovať nezávislých výrobcov tepla pri dodávkach zemného plynu na výrobu tepla pre CZT voči odberateľom zemného plynu, ktorí sú výrobcami tepla a patria do ekonomickej skupiny GDF Suez založenej na kontrole podľa § 9 ods. 4 zákona,  úrad zisťoval, či nadobudnutím výrobcov a dodávateľov tepla – podnikateľov TERMMING, Službyt a SKAL & CO podnikateľom GDF Suez sa neuzavrie trh pre dodávateľov zemného plynu a zároveň či nedôjde k diskriminácii ostatných výrobcov tepla zo zemného plynu pri dodávkach zemného plynu na výrobu tepla.

177.	Oznamovateľ koncentrácie odhaduje, že z celkových dodávok zemného plynu na územie Slovenskej republiky v roku 2010 bolo približne 82 % dodaných spoločnosťou SPP, pričom za svojich najväčších konkurentov označil spoločnosti: RWE Gas Slovensko, s.r.o., Shell Slovakia, s.r.o., VNG Slovakia, s.r.o., ČEZ Slovensko, s.r.o., Magna E.A., s.r.o. a Lumius Slovakia, s.r.o.

178.	V oznámení koncentrácie sa taktiež uvádza, že [.........................................................................................................].

179.	Z informácií získaných úradom v rámci predmetného správneho konania úrad zistil, že z celkového objemu zemného plynu predaného v roku 2010 podnikateľom SPP odberateľom v Slovenskej republike objem zemného plynu pre odberateľov – výrobcov tepla pre CZT predstavuje približne [...] %.

180.	Úrad taktiež zistil, že z celkového objemu zemného plynu, ktorý podnikateľ SPP predal výrobcom tepla pre CZT, objem zemného plynu podnikateľom nadobúdaným predmetnou koncentráciou podnikateľom GDF Suez (TERMMING, Službyt, SKAL & CO) predstavoval približne [...] %.   

181.	Vychádzajúc z vyššie uvedených informácií a vzhľadom na stratégiu skupiny GDF Suez v uvedenej oblasti, ďalej berúc do úvahy podiely GDF Suez v oblasti výroby a rozvodu tepla pre CZT uvedených v bodoch 147., 152. a 154. tohto rozhodnutia,  ako aj vzhľadom na to, že cena dodávok zemného plynu na výrobu tepla určeného pre domácnosti je regulovaná ÚRSO-m na základe zákona o energetike, úrad zistil, že nadobudnutím výrobcov a dodávateľov tepla pre CZT – podnikateľov TERMMING, Službyt, SKAL & CO podnikateľom GDF Suez sa neuzavrie trh pre dodávateľov zemného plynu a zároveň nedôjde k diskriminácii ostatných výrobcov tepla zo zemného plynu pri dodávkach zemného plynu na výrobu tepla.

182.	Úrad teda zistil, že predmetnou koncentrácie nedochádza k vytvoreniu alebo posilneniu dominantného postavenia podnikateľa GDF Suez prostredníctvom podnikateľa SPP v oblasti dodávok/predaja zemného plynu, ktorého dôsledkom sú významné prekážky efektívnej hospodárskej súťaže na relevantnom trhu, a ani k vytvoreniu alebo posilneniu dominantného postavenia podnikateľa GDF Suez v oblasti výroby a rozvodu tepla určeného pre CZT, ktorého dôsledkom sú významné prekážky efektívnej hospodárskej súťaže na relevantnom trhu.

Výroba a dodávka drevoštiepky

183.	Z nadobúdaných spoločností pôsobí podnikateľ KPT v oblasti výroby a predaja drevoštiepky, pričom drevoštiepka sa využíva aj na výrobu tepla, a teda výroba a predaj drevoštiepky a výroba tepla sú vo vzájomnom vertikálnom vzťahu. 

184.	Podľa oznamovateľa koncentrácie trh produkcie dreva a spracovania dreva možno teoreticky rozdeliť podľa rôznych kritérií (napr. kvalita použitého dreva, spôsob spracovania, účel jeho použitia, atď.), avšak trh výroby drevoštiepky predstavuje najužšiu možnú tovarovú definíciu relevantného trhu, keďže zahŕňa iba jeden špecifický výrobok z dreva s jediným účelom použitia (t.j. palivo).

185.	Ohľadne priestorového relevantného trhu účastník konania v Oznámení koncentrácie uviedol, že pre trh výroby a dodávky drevoštiepky sa jedná o územie Slovenskej republiky, na ktorom sú súťažné podmienky také homogénne, že toto územie môže byť odčlenené od ostatných území s odlišnými súťažnými podmienkami.

186.	Vzhľadom na to, že tak ako bude uvedené v bode 188 tohto rozhodnutia, posudzovaná koncentrácia nevedie k vytvoreniu alebo posilneniu dominantného postavenia podnikateľa GDF Suez v oblasti výroby a predaja drevoštiepky, ktorého dôsledkom sú významné prekážky efektívnej hospodárskej súťaže  na relevantnom trhu, nebol dôvod na to, aby sa úrad zaoberal presnou identifikáciou relevantného trhu v oblasti výroby a predaja drevoštiepky, čo nemalo a nemohlo mať vplyv na vecnú správnosť posúdenia dôsledkov predmetnej koncentrácie na podmienky hospodárskej súťaže v oblasti výroby a predaja drevoštiepky.   

187.	Oznamovateľ koncentrácie odhadol, že z celkových dodávok drevoštiepky v Slovenskej republike v roku 2010 bolo približne [0-5] % dodaných podnikateľom KPT, pričom za svojich najväčších konkurentov tak na celom území Slovenskej republiky, ako aj na užšie vymedzenom území tvorenom územím mesta Bratislava a okolia, Malých Karpát a Záhoria označil spoločnosti LESY Slovenskej republiky, štátny podnik (viac ako [50] %-ným podielom na trhu) a Vojenské lesy a majetky SR, štátny podnik (viac ako [10] %-ným podielom na trhu), pričom podnikateľ KPT na tomto území dosiahol podiel    [10-20] %.

188.	Na základe podielu podnikateľa KPT a jeho konkurentov vo výrobe a dodávke drevoštiepky na území Slovenskej republiky, resp. na užšie vymedzenom území určenom územím mesta Bratislava a okolia, Malých Karpát a Záhoria, úrad zistil, že predmetnou koncentráciou nedôjde k vytvoreniu alebo posilneniu dominantného postavenia podnikateľa GDF Suez v oblasti výroby a predaja drevoštiepky a ani v oblasti výroby a predaja tepla určeného pre CZT, ktorého dôsledkom sú významné prekážky efektívnej hospodárskej súťaže na relevantnom trhu. 

VI. Záver

189.	Po preskúmaní a komplexnom vyhodnotení všetkých získaných podkladov a informácií, úrad dospel k záveru, že posudzovaná koncentrácia nevytvorí alebo neposilní dominantné postavenie podnikateľa GDF Suez vo vyššie uvedených oblastiach, ktorého dôsledkom sú významné prekážky efektívnej hospodárskej súťaže na relevantnom trhu.

190.	Podľa § 12 ods. 8 zákona sa toto rozhodnutie vzťahuje aj na obmedzenia súťaže, ktoré s koncentráciou priamo súvisia a sú nevyhnutné na jej uskutočnenie.

191.	Podľa § 33 zákona úrad listom č. 4124/2011 zo dňa 24.10.2011 podal účastníkovi konania informáciu o záveroch prešetrovania vo veci predmetnej koncentrácie, ku ktorým úrad na základe jemu dostupných informácií a podkladov dospel a vyzval ho, aby sa ústne alebo písomne vyjadril k jeho podkladu a k spôsobu jeho zistenia, prípadne, aby navrhol jeho doplnenie.

192.	Podnikateľ GDF Suez sa prostredníctvom právneho zástupcu vyjadril listom zaevidovaným pod č. 4210/2011 dňa 28.10.2011, že súhlasí so zisteniami úradu, s výnimkou pripomienok týkajúcich sa obchodného tajomstva a formálnych úprav (drobných chýb v počítaní), ktoré boli v znení rozhodnutia čiastočne zapracované.

193.	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

P o u č e n i e :

Podľa § 34 ods. 1 v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia.

Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

	Mgr. Daniela Lukáčová
	riaditeľka odboru koncentrácií

							

Rozhodnutie sa doručuje:

PRK Partners s.r.o.
JUDr. Martin Kříž, advokát
Hurbanovo námestie 3
811 06 Bratislava